İlham Əliyev: “Azərbaycan bütün borcları vaxtında\nİlham Əliyev: “Azərbaycan bütün borcları vaxtında qaytarır”\n15:57 29 May 2018 Oxunub : 695\n"Bu gün ölkəmizin tarixində çox əlamətdar bir gündür, tarixi bir gündür. Bu gün Cənub Qaz Dəhlizinin rəsmi açılışı günüdür. Bu gün münasibətilə sizi və bütün Azərbaycan xalqını ürəkdən təbrik edirəm".\nAzVision.az xəbər verir ki, bunu Azərbaycan Prezidenti İlham Əliyev "Cənub Qaz Dəhlizi" layihəsinin açılış mərasimində çıxışında deyib.\nÖlkə başçısının sözlərinə görə, Səngəçal terminalı dünyanın ən böyük neft-qaz terminalıdır və məhz burada dörd il bundan əvvəl Cənub Qaz Dəhlizinin təməli qoyulub: “Eyni zamanda, onu da qeyd etməliyəm ki, bu gün Bakı Ekspo Mərkəzində XXV Xəzər Neft-Qaz Sərgisi öz işinə başlayıb və sərgidə iştirak edən yoldaşlar bu gün bu mərasimdə də iştirak etmiş kimi sayıla bilərlər. Mən onları da salamlayıram. Bildirmək istəyirəm ki, 25 il ərzində ilk dəfədir ki, Xəzər Neft-Qaz Sərgisinin açılışı sərgi yerində yox, Səngəçal terminalında baş verir".\nÖlkə başçısı bildirib ki, Xəzər Neft-Qaz Sərgisinin Azərbaycanın enerji siyasətinin reallaşmasında çox böyük rolu olub.\n"İlk sərgi 1994-cü ildə keçirilmişdir. O vaxt Azərbaycan gənc müstəqil dövlət idi və riskli dövlət kimi sayılırdı. Bu sərginin Azərbaycana investisiya qoyuluşu üçün çox önəmli rolu olmuşdur. Ötən 25 il ərzində bu sərgi dünya miqyasında çox mötəbər sərgi kimi tanınır və sərgidə iştirak edən şirkətlərin, ölkələrin sayı getdikcə artmaqdadır.\nQeyd etdiyim kimi, 4 il bundan əvvəl bu ərazidə Cənub Qaz Dəhlizinin təməli qoyulub. O zaman mən tam əmin idim ki, bu layihə uğurla, vaxtında icra ediləcək, baxmayaraq ki, bu, çox nəhəng və texniki-iqtisadi cəhətdən çox mürəkkəb bir layihədir. Bu layihə geniş beynəlxalq əməkdaşlıq tələb edən bir layihə idi. İlk dəfə olaraq Azərbaycan belə genişmiqyaslı beynəlxalq iqtisadi və siyasi əməkdaşlığı tələb edən layihəyə start vermişdir, onun təşəbbüskarı olmuşdur. Cənub Qaz Dəhlizinin rəsmi açılışı onu göstərir ki, biz qarşımıza qoyduğumuz bütün hədəflərə çatdıq və bu gün ölkəmizin həyatında neft-qaz sənayesinin inkişafında yeni dövr başlayır".\nPrezident diqqətə çatdırıb ki, Azərbaycan xalqı Azərbaycan Xalq Cümhuriyyətinin 100 illiyini təntənəli şəkildə qeyd edib: "Bu da tarixi hadisə idi. Çünki ilk dəfə olaraq 1918-ci ildə müsəlman aləmində demokratik respublika yaradılmışdır. Biz haqlı olaraq fəxr edirik ki, bu respublikanı məhz Azərbaycan xalqı yaratmışdır. Dünən təntənəli mərasimdə çıxış edərkən bildirdim ki, əgər 1920-ci ildə müstəqillik əldən verilməsəydi və Azərbaycan Xalq Cümhuriyyəti süqut etməsəydi, bu gün Azərbaycan bəlkə də dünyanın ən inkişaf etmiş və ən zəngin ölkələrindən biri ola bilərdi. Çünki bizim təbii ehtiyatlarımız, zəngin neft ehtiyatlarımız çox böyük imkanlar açır. Ancaq Azərbaycan müstəqilliyini itirdi və ondan əvvəlki dövrdə Azərbaycan müstəqil olmadığı üçün Azərbaycan xalqı öz təbii ehtiyatlarından bəhrələnə bilməmişdir.\nDünya neftinin tarixi Azərbaycandan başlayır. 1846-cı ildə dünya miqyasında ilk dəfə olaraq sənaye üsulu ilə neft məhz Azərbaycanda, Bakıda hasil edilmişdir. O tarixi anı əks etdirən abidə şəhərimizin mərkəzində bir neçə il bundan əvvəl ucaldılıb. O vaxt – XIX əsrin ikinci yarısında və XX əsrin əvvəlində Azərbaycan dünya neft hasilatının əksəriyyətini təmin edirdi. Ancaq Azərbaycan xalqı bundan bəhrələnə bilibmi?! Əlbəttə ki, yox. O illərin şəkillərinə, statistik məlumatlarına baxmaq kifayətdir ki, hər kəs görsün ki, xalq səfalət içərisində yaşayırdı, yoxsulluq hökm sürürdü, heç bir sənaye inkişafından söhbət getmirdi. Sadəcə olaraq Azərbaycan resurs mənbəyi idi və Azərbaycandan çıxarılan “qara qızıl” Azərbaycan xalqının inkişafına xidmət etmirdi. Bizim neftimiz tükənirdi. Neftdən əldə edilən gəlir Azərbaycan xalqının rifahına yönəldilmirdi və eyni zamanda, biz Abşeron yarımadasında böyük ekoloji problemlərlə üzləşmişdik. Bu problemləri bu gün müstəqil dövlətimiz həll edir”.\nDövlət başçısı əlavə edib ki, bu gün müstəqil Azərbaycan və bizim uğurlu neft-qaz siyasətimiz göstərir ki, ancaq müstəqillik şəraitində, müstəqillik dövründə Azərbaycan xalqı öz təbii ehtiyatlarından istifadə edə bilər, ancaq müstəqillik dövründə Azərbaycan uğurla inkişaf edə bilər: “Bu gün biz müstəqil dövlət kimi ayaqda möhkəm dayanmışıq, ölkə qarşısında duran bütün vəzifələri uğurla icra edirik, belə nəhəng layihələri tərəfdaşlarımızla birlikdə icra edirik və Avropanın enerji xəritəsini yenidən tərtib edirik.\nSovet İttifaqı dağılanda Azərbaycan 1991-ci ildə öz dövlət müstəqilliyini bərpa etdi. Ancaq müstəqilliyimizin ilk iki ili çox ağır keçmişdir. Ölkə demək olar ki, idarəolunmaz vəziyyətdə idi, xaos, anarxiya, böhran hökm sürürdü, neft sənayesi tamamilə tənəzzülə uğramışdı, vətəndaş müharibəsinə start verilmişdi. Yəni, ölkə çox böyük təhlükələrlə üzləşmişdi və müstəqilliyimizin ilk iki ili formal xarakter daşıyırdı. Çünki Azərbaycan müstəqil siyasət apara bilmirdi.\n1993-cü ildə Azərbaycan xalqı Heydər Əliyevə müraciət edərək onu hakimiyyətə dəvət etdi, Prezident vəzifəsinə seçdi və ondan sonra Azərbaycanın uğurlu inkişaf dövrü başlamışdır. Biz əgər tarixə baxsaq görərik ki, məhz o vaxtdan bu günə qədər Azərbaycan inamla inkişaf edir, ölkə qarşısında duran bütün vəzifələr uğurla icra edilir və ölkə iqtisadiyyatının əsas hissəsini təşkil edən neft-qaz sektorumuz da inkişaf edir",\nÖlkə başçısı qeyd edib ki, 1994-cü ildə birinci Xəzər Neft-Qaz Sərgisi təşkil edilib. Azərbaycanın dünyada zəngin resurslara malik ölkə kimi tanıdılmasında bu sərginin çox böyük rolu olub.\n"1994-cü il sentyabrın 20-də “Əsrin kontraktı” imzalanmışdır. “Azəri-Çıraq-Günəşli” neft yataqları dünyanın ən böyük neft yataqlarından biridir və 24 il bundan əvvəl imzalanmış “Əsrin kontraktı”nın müddəti keçən il 2050-ci ilə qədər uzadıldı. Yəni, bu, özlüyündə onu göstərir ki, bu yataqda nə qədər böyük neft ehtiyatları var. “Əsrin kontraktı” Azərbaycana nəfəs verdi, ölkəmizin canlanmasına xidmət göstərdi. İlk dəfə olaraq Xəzər dənizi xarici şirkətlər üçün açıldı. Biz o xarici şirkətləri dəvət etdik və bu gün “Əsrin kontraktı”nın icrası çox uğurla gedir və bu kontraktın imzalanmasından sonra Azərbaycanın iri neft strategiyası icra olunmağa başlamışdır.\nMən o tarixi günləri yaxşı xatırlayıram. Çünki o vaxt mən Dövlət Neft Şirkətinin vitse-prezidenti kimi bu işlərlə bilavasitə məşğul idim. O vaxt Azərbaycanın neft strategiyası müəyyən olundu və bu gün biz bu strategiyanın, görülən işlərin bəhrəsini görürük.\n1994-cü ildən sonra ikinci böyük kontrakt “Şahdəniz” qaz yatağı üzrə imzalanmışdır. Onu da qeyd etməliyəm ki, bu kontrakt 1996-cı il iyulun əvvəlində məhz Xəzər Neft-Qaz Sərgisinin keçirildiyi gündə imzalanmışdır. Beləliklə, Azərbaycan dünyaya özünü nəinki neft ölkəsi, həm də qaz ölkəsi kimi təqdim etdi. Onu da yaxşı xatırlayıram ki, o vaxt dünyada enerji təhlükəsizliyi məsələlərində qaz amili o qədər də ciddi rol oynamırdı. Hətta qaz yataqlarının işlənilməsi o qədər də böyük maraq doğurmurdu. Çünki mənfəət neft yataqları ilə müqayisədə daha aşağı idi. Ona görə bu layihəyə investorları cəlb etmək o qədər də asan məsələ deyildi. Ancaq bu gün, bu tarixi gündə Cənub Qaz Dəhlizinin açılışını qeyd edərkən biz görürük ki, bu, nə qədər vaxtında atılmış və müdrik addımdır. “Şahdəniz” qaz yatağı Cənub Qaz Dəhlizinin əsas resurs bazasıdır”.\nPrezident İlham Əliyev qeyd edib ki, 1997-ci ildə “Əsrin kontraktı”nın icrası nəticəsində “Çıraq” platformasından ilk neft çıxarılıb: “Bu tarixi videokadrlar artıq göstərilir və doğrudan da tarixi bir gün idi. İlk dəfə olaraq xarici şirkətlər tərəfindən Xəzərdə yeni yataqdan neft hasil edilib. Azərbaycan açıq dənizlərə çıxışı olmayan bir ölkədir. Ona görə neft kəmərləri tikilməli idi və 1999-cu ildə artıq birinci neft kəməri – Bakı-Supsa kəməri istifadəyə verilmişdir. Yəni, bu, onu göstərir ki, biz bu böyük işləri nə qədər qısa müddət ərzində görmüşük. Bu işlər həm böyük maliyyə vəsaiti tələb edirdi, həm də texniki cəhətdən çox çətin layihələr idi. Onu da deməliyəm ki, 1999-cu ildə bizim hələ böyük vəsaitimiz də yox idi. Ondan sonra Bakı-Tbilisi-Ceyhan neft kəməri istifadəyə verildi. Ona görə bu layihələrin həyata keçirilməsi doğrudan da böyük səylər, böyük müdriklik tələb edirdi. Bakı-Supsa neft kəmərinin istifadəyə verilməsi ilə biz tarixdə ilk dəfə Xəzər dənizini Qara dənizlə neft kəməri ilə bağlamışıq.\nOndan sonra 2002-ci ildə artıq biz “Azəri-Çıraq” yatağından böyük neft gözləyərkən məhz burada - Səngəçal terminalının ərazisində Bakı-Tbilisi-Ceyhan neft kəmərinin təməlini qoyduq. Bu kəmər 2006-cı ildə istifadəyə verildi və bu gün Azərbaycan xalqına, bütün dost ölkələrə xidmət edir. Bu gün Bakı-Tbilisi-Ceyhan neft kəməri vasitəsilə nəinki Azərbaycan nefti, eyni zamanda, digər ölkələrin nefti də nəql edilir. Xəzərin şərq sahilində digər ölkələr tərəfindən hasil edilən neft artıq bu kəmər vasitəsilə dünya bazarlarına çıxarılır. Azərbaycan bu gün, eyni zamanda, etibarlı tranzit ölkə kimi qonşu ölkələrə öz imkanlarını təqdim edir.\n2007-ci ildə isə Bakı-Tbilisi-Ərzurum qaz kəməri istifadəyə verildi. Bu da çox önəmli layihədir. Bu layihə olmadan “Şahdəniz” yatağının işlənməsi mümkün deyildi. Beləliklə, ilk dəfə olaraq 2007-ci ildə Azərbaycan qazı Gürcüstana və Türkiyəyə nəql edilməyə başlamışdır. O günü də mən çox yaxşı xatırlayıram. Ceyhandakı mərasimi də yaxşı xatırlayıram. Bu gün buraya gələrkən bütün o tarixi anlar, o günlər bir daha mənim yaddaşımda oyandı və bir daha mən demək istəyirəm ki, doğrudan da bunlar tarixi nailiyyətlərdir.\n“Şahdəniz” yatağının gələcək işlənilməsi ilə bağlı addımlar atılmağa başlanıldı. Əlbəttə, biz hamımız yaxşı bilirdik ki, böyük həcmdə Azərbaycan qazını dünya bazarlarına çıxarmaq üçün qaz kəməri lazımdır. Beləliklə, Cənub Qaz Dəhlizinin yaradılması ilə bağlı praktiki işlərə start verildi. Çox ciddi işlər, danışıqlar aparıldı və nəhayət, 2012-ci ildə Azərbaycan ilə Türkiyə arasında TANAP – Transanadolu qaz kəməri üzrə müqavilə imzalandı. Beləliklə, Cənub Qaz Dəhlizinin reallaşmasına güclü təkan verildi. TANAP layihəsi Cənub Qaz Dəhlizinin önəmli hissəsidir. Biz gələn ay TANAP layihəsinin istifadəyə verilməsini də qeyd edəcəyik. Qeyd etdiyim kimi, 2014-cü il sentyabrın 20-də, - o da çox rəmzi məna daşıyır, çünki “Əsrin kontraktı” 1994-cü il sentyabrın 20-də imzalanmışdır, - 20 ildən sonra Cənub Qaz Dəhlizinin təməli qoyulmuşdur. Bu gün biz bu layihənin rəsmi açılışını qeyd edirik və bu, doğrudan da böyük və tarixi hadisədir”.\nDövlət başçısı qeyd edib ki, Cənub Qaz Dəhlizi nəhəng infrastruktur layihəsidir. Bu layihənin icra edilməsinə 40 milyard dollardan çox sərmayə qoyulubdur və qoyulur: “Azərbaycanın təsdiq edilmiş qaz ehtiyatları 2,6 trilyon kubmetrə bərabərdir. Əminəm ki, bundan böyük həcmdə resurslarımız var. Gələcək kəşfiyyat və istismar işləri əminəm ki, bunu təsdiqləyəcək. Bu layihələrin həyata keçirilməsi beynəlxalq əməkdaşlıq olmadan mümkün olmazdı. Mən, ilk növbədə, regional əməkdaşlıq haqqında danışmaq istərdim. Azərbaycan, Gürcüstan və Türkiyə Bakı-Tbilisi-Ceyhan, Bakı-Tbilisi-Ərzurum və digər önəmli layihələri, o cümlədən nəqliyyat sahəsində Bakı-Tbilisi-Qars layihəsini icra edərkən artıq çox güclü üçtərəfli regional əməkdaşlıq formatı yaratmışlar. Ona görə bu layihələrin icra edilməsində bu üç ölkənin birgə səyləri xüsusi yer tutur. Mən bu gün fürsətdən istifadə edərək həm Türkiyə, həm Gürcüstan rəhbərliyinə əməkdaşlığa görə təşəkkürümü bildirmək istəyirəm. Mən bu gün Amerika Birləşmiş Ştatlarının hökumətinə təşəkkürümü bildirmək istəyirəm. Çünki Amerika Birləşmiş Ştatları bütün layihələrimizdə bizə böyük dəstək olub, bizə kömək göstərib, həm siyasi dəstək, həm mənəvi dəstək. Əlbəttə, bu layihələr böyük resurslar tələb edir və maliyyə resurslarının böyük hissəsi banklar tərəfindən verilir. Amerika hökumətinin bu işdə çox böyük səyləri olub. Biz bu dəstəyi, o cümlədən Bakı-Tbilisi-Ceyhan, Bakı-Tbilisi-Ərzurum və “Cənub Qaz Dəhlizi” layihələrinin reallaşmasında həmişə hiss etmişik və hiss edirik. Bu dəstək bu layihələrin icra edilməsində çox böyük rol oynamışdır.\nBöyük Britaniya hökuməti də həmişə bizim yanımızda olub. Bildiyiniz kimi, BP şirkəti energetika sahəsində bizim əsas investorumuzdur. Böyük Britaniya hökuməti bu layihələrin reallaşmasında həmişə bizə dəstək göstərmişdir, biz bu dəstəyi bu gün də hiss edirik. Keçən ay Londonda Baş nazir xanım Mey ilə mənim iştirakımla BP ilə SOCAR arasında növbəti kontrakt imzalanmışdır. Bu, bizim strateji əlaqələrimizi bir daha əks etdirir.\nAvropa İttifaqı bu layihənin icrasında çox önəmli rol oynamışdır. Hələ 2011-ci ildə Bakıda Avropa İttifaqı ilə Azərbaycan arasında Cənub Qaz Dəhlizi haqqında Birgə Bəyannamə imzalanmışdır. Bu illər ərzində biz daim Avropa İttifaqının dəstəyini hiss etmişik. Azərbaycanın və Avropa İttifaqının təşəbbüsü ilə son dörd il ərzində Bakıda hər il Cənub Qaz Dəhlizinin Məşvərət Şurasının iclasları keçirilir. 2015-ci ildən bu günə qədər Avropa İttifaqı bu toplantılarda ən yüksək səviyyədə təmsil olunur. Avropa İttifaqı ilə Azərbaycanın əməkdaşlıq formatında energetika sektoru təbii ki, çox böyük yer tutur.\nBu layihələrin həyata keçirilməsi maliyyə institutlarının maliyyəsi olmadan mümkün olmazdı. Mən bugünkü mərasimdə bizə dəstək olan beynəlxalq səviyyədə tanınmış banklara da öz təşəkkürümü bildirmək istəyirəm. Onlar da bizə inanır və öz maliyyə resurslarını ayırırlar. Onlar da əmindirlər, biz də əminik ki, Azərbaycan etibarlı tərəfdaş kimi bütün borcları vaxtında qaytarır və qaytaracaq. Bir sözlə, geniş beynəlxalq əməkdaşlıq çərçivəsində həyata keçirilən bu layihə əminəm ki, gələcəkdə nəinki energetika sahəsində, bütün başqa sahələrdə Avropada və bizim bölgədə əməkdaşlığın dərinləşməsinə xidmət göstərəcək.\nCənub Qaz Dəhlizinin icrasında yeddi ölkə iştirak edir. Mən o ölkələrin adlarını bu gün çəkmək istərdim - Azərbaycan, Gürcüstan, Türkiyə, Bolqarıstan, Yunanıstan, Albaniya, İtaliya. Bax, geniş beynəlxalq əməkdaşlıq yaradılıb. Eyni zamanda, üç Balkan ölkəsi – Bosniya və Herseqovina, Xorvatiya və Monteneqro tərəfdaşlar kimi əminəm ki, növbəti mərhələdə bu layihəyə qoşulacaqlar. Cənub Qaz Dəhlizinin qolları olmalıdır. Biz ixrac imkanlarımızı genişləndirmək istəyirik. Bilirik ki, Avropada da Azərbaycan qazına tələbat var. Biz də istəyirik daha çox qazı Avropaya sataq, çünki Avropa bazarı bizim üçün ən əlverişli bazardır.\nCənub Qaz Dəhlizi enerji təhlükəsizliyi məsələlərinin həllinə də kömək göstərəcək. Bu gün enerji təhlükəsizliyi ilə bağlı məsələlər dünya gündəliyində çox ciddi dayanır və ölkələrin milli təhlükəsizliyi, o cümlədən enerji təhlükəsizliyindən böyük dərəcədə asılıdır. Cənub Qaz Dəhlizi enerji resurslarının şaxələndirilməsi işində də çox önəmli layihədir və hesab edirəm ki, əvəzolunmaz layihədir. Bu layihədə biz həm mənbələrin, həm marşrutların şaxələndirilməsini görürük. Çünki ancaq bu təqdirdə biz tam mənada enerji resurslarının şaxələndirilməsi haqqında danışa bilərik. Sadəcə olaraq, yeni marşrutların açılması və eyni mənbədən qidalanması tam mənada enerji şaxələndirilməsi məsələsi deyil. Biz isə, sözün əsl mənasında, enerji şaxələndirilməsi layihəsini icra edirik. Azərbaycan qazı yeni mənbədir və Cənub Qaz Dəhlizi yeni enerji damarıdır, Avropanın enerji təhlükəsizliyini yenidən tərtib edən layihədir. Bu layihənin həyata keçirilməsində iştirak edən bütün tərəflərin maraqları təmin edilib. Bu da çox önəmlidir. Burada maraqlar balansı gözlənilib.\nHasilatçı ölkə Azərbaycan, tranzit ölkələr, o cümlədən Azərbaycan və başqa ölkələr və istehlakçı ölkələr, - hansılar ki, Azərbaycan qazını alternativ qaz kimi alacaqlar, - beləliklə, onlar üçün enerji təhlükəsizliyi məsələləri daha da dolğun şəkildə, tam şəkildə təmin ediləcək. Yəni, maraqlar balansı olmasaydı, bu layihə həyata keçirilə bilməzdi. Bizim enerji siyasətimizlə bağlı yanaşmamız məhz bundan ibarətdir. Biz qarşılıqlı faydalı əməkdaşlığı təmin etməliyik. İştirak edən bütün tərəflər, şirkətlər, ölkələr öz mənfəətini götürməlidirlər - həm siyasi, həm təhlükəsizlik, həm iqtisadi. Şirkətlər öz mənfəətini götürməlidirlər və Azərbaycan resursların sahibi kimi, əlbəttə ki, öz mənfəətini götürür və götürəcək. Çıxışımın sonunda bu layihələrin ölkəmiz üçün nə qədər böyük fayda gətirdiyini qeyd etmək istərdim. Bu gün Azərbaycan ayaqda möhkəm duran bir ölkədir, müstəqil ölkədir, müstəqil siyasət aparan ölkədir, güclü iqtisadiyyata malik olan bir ölkədir”.\nPrezident İlham Əliyev vurğulayıb ki, son 15 il ərzində Azərbaycan iqtisadiyyatı, ümumi daxili məhsul üç dəfədən çox artıb: “Ölkə iqtisadiyyatına son 15 il ərzində 230 milyard dollardan çox sərmayə qoyulmuşdur. Azərbaycanda xarici dövlət borcu çox aşağı səviyyədədir, ümumi daxili məhsulumuzun cəmi 20 faizini təşkil edir. Bizim valyuta ehtiyatlarımız xarici borcumuzdan 4-5 dəfə çoxdur. Yəni, biz istənilən vaxtda bütün borcları rahatlıqla ödəyə bilərik. Azərbaycanda son 15 il ərzində yoxsulluq səviyyəsi təxminən 50 faizdən 5,4 faizə düşüb, işsizlik 5 faiz səviyyəsindədir. Bu, onu göstərir ki, qara qızıl, neft və qaz insan kapitalına çevrilib. Onu göstərir ki, bizim siyasətimiz ondan ibarət olmuşdur ki, biz neft-qaz əməliyyatlarından əldə olunan gəlirləri cəmiyyətdə bərabər, ədalətli şəkildə bölək və ölkə iqtisadiyyatının inkişafı üçün lazım olan layihələrə yönəldək. Dünya Davos İqtisadi Forumu Azərbaycan iqtisadiyyatını dünya miqyasında rəqabətqabiliyyətliliyinə görə 35-ci yerə layiq görüb. Bu, onu göstərir ki, biz iqtisadi şaxələndirmə siyasətini uğurla aparırıq. Neftdən əldə edilmiş gəlirlər iqtisadiyyatın qeyri-neft sektoruna yönəlib.\nDavos Forumunun hesablamalarına əsasən inkişafda olan ölkələr arasında inklüziv inkişaf indeksinə görə Azərbaycan üçüncü yerdədir. Bu işlərin təməlində bizim uğurlu neft-qaz siyasətimiz dayanır. Ancaq, eyni zamanda və böyük dərəcədə bu işlərin təməlində düşünülmüş siyasət dayanır. Bir çox ölkələr var ki, onların bizdən qat-qat böyük neft resursları, neft hasilatı var. Ancaq ölkələrin uğurlu inkişafını təbii resurslar həll etmir. Düşünülmüş siyasət, xalq-iqtidar birliyi, şəffaflıq, bütün azadlıqların təmin edilməsi, düzgün iqtisadi siyasət və regional əməkdaşlıq uğurlu inkişafın əsas amilləridir”.


Nizami rayon sakini ona dəymiş ziyana görə ölkə başçısına müraciət etdi – Yeni Gundem\n07 48 54\nHal-hazırda Seyran tutulub. Onun xalası oğlu Qulu Xəlilov isə Seyran haqqında “Qoy tutulsun, 3-5 il iş verəcəklər, ondan sonra sizin pullarınız batacaq, geri qaytarılmaycaq” deyir. Mən Seyran üçün 30.04.2019-cu ildə cinayət əməlinə görə vurulmuş maddi ziyanın ödənilməsi haqqında iddia, 21.05.2019-cu ildə isə Xəlilov Qulu Oktay oğlu barəsində vəsatət qaldırmışam. Ona görə ki, Xəlilov Qulu Oktay oğlu və Mehrəliyev Seyran Rafiq oğlu öz törətdikləri cinayətin cəzasını çəkməlidirlər. Mənim vəsatətimdən sonra sədr Abbasov İlqar, nəhayət ki, Qulunu məhkəməyə çağırdı. Məhkəmədə Qulu xalası oğlu Seyran ilə 7-8 ildir küsülü olduğunu bildirdi. Qulunu məhkəmə zalından “günahsız müqəssir” kimi təmtəraqla yola saldılar. Məhkəmə binasının qarşısında Qulu “danışmadığı” qohumları ilə mehribancasına görüşüb söhbət etməyə başladı. Seyran bir neçə dəfə mənim də yanımda Qulu ilə danışmış, xalası oğlundan lazım olan göstərişləri alaraq onun cızdığı plan əsasında hərəkət etmişdi. Qulunun telefon nömrəsini mənə verən də Seyran olmuşdu.


İlk yaponiyalı Pro bodibilder\n28 Oktyabr, 2014, 16:31 6 Mart, 2019, 12:02 yapon.azBir şərh yazın\nHidetada Yamagişi (山岸秀匡) qısaca, Hide yaponiyalı bodibilder (ing. bodybuilder) iyun ayının 30-u 1973-cü ildə Hokkaido adasında yerləşən Obihiro şəhərində anadan olub. Hələ Hokkaido, Sapporo Asahiqakkou məktəbində oxuduğu vaxtlar futbol, gimnastika, reqbi (Amerika futbolu), cyudo və ağır atletika ilə məşğul olub. Vaseda Universitetində təhsil aldığı müddətdə isə, ağır atletika ilə daha ciddi məşğul olub. İdmanla ciddi məşğul olduğunun 2-ci ilində dövlət universitetləri arasında keçirilən yarışda 1-ci olub və bu adı növbəti ildə də özündə saxlayıb.\nUniversiteti bitirdikdən sonra da yarışlarda iştirak etməyə davam edib. Eyni zamanda, fərdi məşqçi olaraq işləyib. Nəzərə alsaq ki, o vaxtlar məşqçilər yox deyəcək dərəcədə az idi o, ilklərdən sayılır.\nHidetada Yamagişi. Mənbə: strongman\n2001-ci ildə Asiya Bodibildinq yarışlarında birincilik əldə etdikdən sonra Pro (professional) kartı almağa qərar verir. Bu sahədə mütəxəssis olan insanlar ona bu addımı atmamağı məsləhət görürlər, çünki yaponlar, ümumiyyətlə asiyalıların üst dərəcəyə çıxa bilməyəcəyini düşünürdülər. Doğrudan da ilk illər çox çətin keçir. O, ən kiçik yarışlarda belə 15-liyə düşə bilmir. Nəhayət, 2006-cı ildə “Holland GrandPrix”də 4-cü yeri tutur.\nO, 2007-ci ildə “Mr.Olimpia” bodibildinq yarışlarında iştirak edən, bununla yanaşı, “Arnold Klassik” yarışına dəvət alan ilk professional yaponiyalı bodibilder olur.\n“Weekly Playboy”, “Tarzan” və “İronman Japan” kimi bir sıra idman jurnallarının üz qabığı olub. Fuci televiziyasında tez-tez şərhçi olaraq işləyir. Bundan başqa, öz məşq sistemini izah etdiyi (daha sonra onlar “Döyüşçünün savaşı” (ing. “A Warrior’s Fight”) adlanıb) DVD videolarını çıxarıb.\n2008-ci ilin yanvar ayında Amerikanın Kaliforniya ştatında üzərində steroid olması (paylanması ehtimalı da mümkündür) ilə əlaqədar olaraq, həbs edilib, lakin 15 fevral 2008-ci il tarixində bütün ittihamlardan azad edilib.\nEvlidir, həm ABŞ-da, həm də Yaponiyada yaşayır. İdman Qidalanma Elmi üzrə doktorantura dərəcəsi və Akapunktura Müalicəsi etmək sertifikatına sahibdir.\nİllər üzrə iştirak etdiyi yarışlar və tutduğu yerlərin siyahısı:\nIFBB, iştirak edib.\nIFBB Grand Prix Austria, 12-ci yer\nIFBB Grand Prix Holland, 4-cü yer\nIFBB Grand Prix Romania, 6-cı yer\nIFBB Ironman Pro Invitational, iştirak edib yer tutmayıb\nIFBB San Francisco Pro Invitational, 11-ci yer\nIFBB Santa Susanna Pro, 12-ci yer\nIFBB Ironman Pro Invitational, 7-ci yer\nIFBB Arnold Classic, 13-cü yer\nIFBB Atlantic City Pro, 9-cu yer\nIFBB Olympia, 13-cü yer\nIFBB Grand Prix Australia, 5-ci yer\nIFBB Sacramento Pro Championships, 3-cü yer\nIFBB Ironman Pro Invitational, 4-cü yer\nIFBB Europa Show of Champions, 2-ci yer\nIFBB Olympia, 9-cu yer\nIFBB Olympia, 10-cu yer\nArnold Classic – IFBB, 8-ci yer\nNew York Pro Championships – IFBB, Açıq, 2-ci yer\nEuropa show of Champions – IFBB, Açıq, 1-ci yer\nOrlando Show of Champions – IFBB, Açıq, 10-cu yer\nPhoenix Pro – IFBB, Açıq, 2-ci yer\nIFBB Phoenix Pro, 2-ci yer\nIFBB Pro Bodybuilding Weekly Championships (a.k.a. Tampa Pro), 2-ci yer\nIFBB Mr.Olympia, 10-cu yer\nNPC Lansing Grand Prix, yer tutmayıb\nIFBB PBW Tampa Pro, 3-cü yer\nIFBB Dallas Europa Supershow, 2-ci yer\nIFBB Olympia Weekend, 15-ci yer\nIFBB Arnold Classic Europe, 12-ci yer\nIFBB British Grand Prix, 8-ci yer\nIFBB Arnold Classic, 5-ci yer\nIFBB Arnold Classic 212 category, 4-cü yer\nQabil Əli © yapon.az 2014\nTagged: bodybilding,idmançı,Japan,pro,probodybuilder,yapon,yapon idmançı\nÖncəki Qeyri-adi mikroevlər\nSonrakı Model, müğənni, bloqqer\nYaponlar haqqında bir neçə qeyd\n109. 536 hits


525-ci Qəzet - Yusif üzlü kitablar\nErmənistan XİN-nin departament rəisi Bakıya gəlir\nİtaliya Senatında “Azərbaycanın qadın şairlərinin şeirləri...” təqdim olundu - Foto\nBir təməl, bir yön, yaxud çapını çoxdan gözlədiyimiz kitab\n"Qarabağ" "Arsenal"a məğlub oldu - Foto\nNeftçalada yol tikintisinə 18,2 milyon manat ayrıldı\nMəmmədyarov moldovalı həmkarı ilə görüşdü\nİlahiyyat İnstitutunda “Azərbaycanda sufilik” mövzusunda dəyirmi masa\nABŞ Ermənistana səfər edən vətəndaşlarına niyə xəbərdarlıq edib? - Şərh\n"2018-ci il idman sahəsində ölkəmiz böyük uğurlar əldə edib"\nXələf Xələfov Nazirlər Kabineti Aparatının rəhbəri təyin edildi\n"Rusiya ilə Azərbaycan arasında yüksək səviyyəli münasibətlər mövcuddur"\n"Vergilər Nazirliyinin yoxlamaların sayını azaltması nəzarətin zəifləməsi demək deyil"\nZaxarova: "Rusiya münaqişənin nizamlanması məsələsində dinamikaya kömək edəcək"\n"Bəzi özəl müəssisələrdə rəsmi maaşı 130 manat olan həkimlər 10 minlərlə manat alırlar"\nXələf Xələfov xarici işlər nazirinin müavini vəzifəsindən azad edildi\nLatviyada “Heydər Əliyev irsi və Azərbaycanın müasir inkişafı” adlı konfrans\nGömrük Komitəsinin Akademiyasında Heydər Əliyevin xatirəsi anıldı\nPrezident Bakıxanov qəsəbəsində Gənclər Mərkəzinin açılışında oldu\nCari ildə Dövlət Məşğulluq Xidməti 50,2 min nəfəri işlə təmin edib\nDövlət Məşğulluq Xidməti 52 rayon və şəhərdə sahibkarlarla görüşlər keçirib\n"Heydər Əliyev Azərbaycanın çoxəsrlik salnaməsinin tarixi qəhrəmanıdır"\nDövlət Neft Fondunun rəsmi saytı yeniləndi\nAzərbaycan mülki aviasiya sahəsi üzrə Avropa və MDB-də ən yüksək nəticə göstərib\nPaşinyan: "Hərbi büdcəni artırmaq lazımdır, amma..."\nXeyli sayda mobil telefonun qaçaqmalçılıq yolu ilə ölkəyə gətirilməsinin qarşısı alınıb\nAMEA Şərqşünaslıq İnstitutunun 60 illiyi qeyd edildi\n"Saza baxsın tariximi yazanlar"\nİlham Əliyev Esmiralda Ələkbərovaya fəxri ad verdi\nPrezident idman mütəxəssislərini mükafatlandırdı - Siyahı\nDemokratik, hüquqi və dünyəvi dövlət quruculuğu sahəsində mühüm addımlar\nİlahi kəlamların düzgün təbliği ümdə mənəvi ehtiyac kimi\nHeydər Əliyev mədəniyyət ocaqlarında anıldı\n2018-ci ilin son "Ustad"ı\nRobot texnologiyası üzrə dünya nəhəngi Azərbaycana gəlir - Foto\n"Dağlıq Qarabağ münaqişəsinin həlli üçün daha əlverişli vəziyyət yaranıb"\nAli Akbaşın söz töhfəsi: "Quş süfrəsi"ndən "Durna köçü"nə\n"Yaşam gözəl deyilsə, sən gözəl gör, Diana!.." - Seymur Su\nNağıllar aləmindən duyulan poetik pıçıltılar\nFAO Azərbaycanla üçüncü ölkələrdə birgə layihələr reallaşdırmaqda maraqlıdır\nNATO Müdafiə Kollecinin nümayəndə heyəti Azərbaycana gəldi\nTürkmənistan gəmisi Bakıda əsaslı təmir olundu\nTahir Salahovun 90 illik yubileyinə həsr olunmuş sərgi keçiriləcək\nAttestat almaq istəyənlər üçün imtahanlara sənəd qəbulu başa çatır\nPrezident 2018-ci ilin idman yekunlarına həsr olunan mərasimdə\nAnkarada qatar qəzasının səbəbi açıqlandı: 4 ölü, 43 yaralı\nSloveniyada Mehdi Hüseynzadənin 100 illik yubileyi qeyd ediləcək\nAnkarada sürət qatarı qəzaya uğradı: ölənlər və yaralananlar var - Yenilənib\n“UNEC-dən dünyaya” - tələbələr danışır...\nBakı Ali Neft Məktəbinin tələbələri beynəlxalq olimpiadada\nBraziliya səfirinin diplomatik fəaliyyəti başa çatdı\nYeni ili evdə qarşılamaq istəyən azərbaycanlıların sayı artıb\nLos Ancelesdə Heydər Əliyevin xatirəsinə həsr olunmuş xeyriyyə tədbiri\nVaşinqtonda Heydər Əliyevin xatirəsi anıldı\nYusif üzlü kitablar\nOxunub: 408 dəfə\nBiz tanış olanda 12 yaşımız vardı. Sinfimizə 1980-ci ilin payız tətilindən sonra gəlmişdi. İndi adama elə uzaq görünür ki 1980-ci il. Elə bil 38 yox, 3800 il keçib. İnsanın xəyal ölçülərində min il nədi ki... Bu gün kimi xatırlayıram indi Yer üzündən silinmiş o şəhəri, uşaqları dünyaya səpələnmiş o sinfi, o məktəbi. Xatirələrin ən duru yerində qalan 12 yaşlı Yusifi.\nDünən Yusif Rzayevin 50 yaşı tamam oldu. Bu uzaq eldə təbrik üçün əlim nəyəsə çatmadı. Şəhərimizin kitab dünyasına onun gözüylə baxdığım bu essedən savayı.\nYubileyin mübarək, Yusif!\n7 Noyabr 1980-ci il Böyük Oktyabr Sosialist İnqilabının növbəti ildönümü kimi, həmin günün səhəri Rzayev Yusif Məmməd oğlunun (indi “525-ci qəzet”in baş redaktor müavinidi) Ağcabədinin Rəncbərlər kənd orta məktəbindən sinfimizə gəlişi də əlamətdar hadisə idi. İndinin gözüylə baxsaq, Yusifin gəlişi Oktyabr inqilabının missiyası ilə müqayisədə humanizm mücəssəməsiydi. Hər halda milyonlarla insanın taleyini alt-üst eləyən inqilabdan fərqli olaraq bu gəliş mənim həyatıma yeni rəng qatdı.\nSərt sifət cizgiləri, uca və yoğun səsi, oturuş-duruşu, xüsusilə qəribə ləhcəsi 1 nömrəli kimi “bərkgedən” şəhər məktəbi üçün çox qaba görünsə də, tezliklə mühitə öyrəşdi, uşaqlarla ayaqlaşdı, çox ağzıgöyçəyin ağzından vurdu, əlaçılar sırasına qoşuldu, istər sinifdə, istərsə də məktəbdə xüsusi qabiliyətiylə seçildi. Hərəkət və düşüncə sərbəstliyi, kəndli sadəliyi və səmimiyyətinə yaşından xeyli böyük şeirlər yazmaq istedadını da əlavə etsək, necə bir adamla dostlaşdığımı ta özün təsəvvür elə!\nMəktəbin “bosman” ləqəbli direktor müavini Ənvər müəllim (Allah rəhmət eləsin, həqiqətən də məktəbin bosmanı idi) yaxşı oxuyan şagird kimi mənimlə dostluq eləməyi ona məsləhət görübmüş. Elə yolumuzun bir olması, qonşuluğumuz da dostluq tellərinin tez bağlanmasında vacib şərtlərdən oldu.\nBöyüklərimiz “Lenin yolu” adlı rayon qəzetinin şöbə müdiri Həsən Qəhrəmanovdan xahiş eləmişdilər ki, hərdən çağırıb şeirlərimizi dinləsin, məsləhətlərini versin. O da bizi məmnuniyyətlə qəbul edir, bəlağətli danışığı ilə maraqlı mövzular açır, şeirlərimizi dinləyir, fikirlərini söyləyirdi. Yusif bu işdə bir boy yuxarı idi. Həsən müəllim bunu nə qədər büruzə verməməyə çalışsa da, alınmırdı. Şeiri birinci Yusif deyirdi. Sonralar gəncliyin müxtəlif məqamlarında, illah da sevdalı anlarda dəfələrlə dadıma çatan, öz adıma çıxıb kimlərinsə ruhunu oxşadığım şeiri bir gör necə əzbərləmişəm, sən Allah:\nYenə də pərdə.\nNecə dözüm bu dərdə?\n“Əla! Sən şairsən! Sən, əsl şairsən!” Həsən müəllimin fərəh dolu qışqırtısını qonşu otaqlarda da eşidirdilər yəqin. Ayağa qalxanda qəddi-qaməti otaqdakı kitab şkafını belə örtən bu əzəmətli kişinin sevinci uşaq çöhrəliydi...\nNövbə mənə çatırdı:\nYandırın Nitsşenin fəlsəfəsini,\nKülünü də tökün Hitlerin qəbrinə...\nArxasını unutduğum belə şeirlərə onun reaksiyası bir qayda olaraq bu cür olurdu: “Əla! Çox yaxşı! Sən şair olassan”. Həmin anlarda nələr eləməzdim ki, mənə də “Sən şairsən!” desin. Amma Həsən müəllim tərbiyə sahibi olmaqla bərabər həm də vicdanlı adamıydı.\nMəni şeir yazmağa Yusif həvəsləndirirdi. Bəhsə düşüb əlləşirdim. Palan içi tökmək fikrim yoxdu, bir onu deyim ki, heca saymaqdan ovcumda dərin dırnaq izləri qalmışdı. Yusifin ovucu isə təmiz idi, izsiz-zadsız.\nNəysə, Həsən müəllimin məsləhətiylə Şamil Namazın Mədəniyyət Evindəki ədəbiyyat dərnəyinə yazıldıq. Dərnəyin ən cavan üzvləri biz idik. Yusif tezliklə dərnəkdə üstünlüyü ələ aldı. Hərənin şeirində bir qənbərqulu tapır və əsaslandıra bilirdi, odur ki, hamı onunla hesablaşır, müzakirələrdə onun fikirlərinə ciddi önəm verirdilər. Rayon qəzetində çıxan ilk şeiri məktəbdə onu məşhurlaşdırdığı kimi, bu hadisəyə həsr elədiyi bu şeir də dərnəyin stajlı üzvləri arasında onun nüfuzunu kəllə-çarxa çıxardı:\n“Ürəyimi sıxsaydılar, söz tökülərdi,\nSanırdım ki, yazdıqlarım\nİlk şeirim çıxan günü elə bilirdim,\nDaha məni bütün\nTezliklə dərnəyin cavan şair və yazıçılarının sayı çoxaldı. İlk vaxtlar utancaq olan Gülablı balası Qulu Ağsəs tezliklə istedadını ortaya qoydu, beləliklə, gənclik yaşlı nəslə bab gəlməyə başladı. Qulunun şeirləri özünə oxşayırdı; sakit, həzin, çəkib uzaqlara aparan, düşünməyə məcbur eləyən. Onun pıçıltılı şeirləri əslində, bir orkestrin səsi boydaydı, canım üçün. Onun şairliyi bizim kimi bir baharlıq olmadı. O, hələ də şairdi.\nKitablarla ilk tanışlığım atamınkılardan başlamışdı. Amma hələ məni “xəstələndirməmişdilər”. Viktor Hüqonun sovet ensiklopediyasına oxşayan üçcildlik “Səfillər”i atamın ən sevimli kitabı olmasına baxmayaraq, həcmiylə gözümü qorxutmuşdu. Atamın çoxsaylı təkidinə rəğmən bu kitabı oxumadım. (İlk təəssürat yalançı olsa belə, öz işini görmüşdü, indiyədək oxumamışdım. Bu yazı həvəsləndirdi, indi girişmişəm, həm də atamın ruhu şad olsun deyə...)\nKitablara baxışım Yusiflə dəyişdi. Onun gəlişi mənim musiqi dolu uşaqlıq dünyama kitablar da qatdı. Və beləcə şəhərin bütün kitabxanalarının, kitab mağazalarının qəniminə çevrildik.\nAğdamın kifayət qədər kitabsevəri vardı. Bir qrup ziyalılıq atributu hesab elədiyindən kitab alırdısa, böyük bir qisim bu kitabları oxuyurdu da (Az, ya çoxluğun dəxli yoxdu, mən Ağdamda kitabsız bir ev belə xatırlamıram). Qohum-əqrəba, qonum-qonşu arasında, çayxana və parklarda tez-tez müxtəlif kitabların söhbətinə düşərdin. Maraqlı kitab xəbəri “quş qripi” kimi tez yayılırdı. Orxan Kamalın “Yad qızı” bədii tozanaq qoparmışdı. Əlbəttə, bütün maraqlı kitabların ilk sahiblərindən biri də biz olurduq. Pulumuz olanda alır, olmayanda sadəcə, əl atıb “götürürdük”. Nə qədər qəribə olsa da, bunu ayıb saymırdıq. Ən çox ziyarət etdiyimiz yer məktəb yolunun üstündə, Lenin bağının girişindəki Tağı dayının kitab mağazasıydı. Rəhmətlik bir dəfə də olsun soruşmadı ki, bu qədər kitabı oxuyursunuzmu barı.\nÇayxanaya ayaq açmağımız dünya çaplı yazıçılarla tanışlığımıza səbəb oldu. “Lenin yolu” qəzetinin müxbiri Salman Babayev (indi “Respublika” qəzetinin Qarabağ zonası üzrə müxbiridi) nətəhər ağızdolusu “Qabriel Qarsia Markes” deyirdisə, belə bir adamı tanımadığımıza görə xəcalət çəkirdik. Uşağı qabağına qoyub danlayan müəllim pozası alsa da, Salman bizi danlamırdı, əksinə, min kilometr bizdən aralı ölkələrdə yaşayan, yaxud yüz il qabaq kitablar yazmış neçə-neçə yazıçıdan elə həvəslə danışırdı ki, eşitsəydi, işi-peşəsi çay daşımaq olan Zaqqı (deyəsən, adı Zahid idi) da kitab oxumaq həvəsinə düşərdi (Yaxşı ki, Zaqqı, Salmana qulaq asmırdı, yoxsa əlinə kitab alıb oturacaqdı “Çay evi”nin üçüncü mərtəbəsində, camaata ya dəmi qaynamış, ya da soyumuş çay verəcəkdi. Külqabları da aşıb-daşacaqdı). Bəlkə də Salman heç özü də Markesi oxumamışdı o vaxt, eləcə adını eşitmişdi, amma bunun məsələyə dəxli yoxuydu. Əsas odu ki, biz ondan çox ad eşitdik və bu adların yazdıqlarını tapıb oxumağa çalışdıq.\nBunlar mənim kitablı Ağdam xatirələrimin kiçik bir hissəsidir. Böyük hissəsi isə ruha çevrilib Ağdamı tin-tin, küçə-küçə gəzir. Daha tini, küçəsi olmayan şəhəri... Evimizdəki yüzlərlə kitab səhifələrində oxuyub can verməyə vaxt eləmədiyim neçə-neçə qəhrəmanım boylana qaldı. Ermənilərin odladığı evdən yanan ruh kimi çıxdılar sonra. İndi onlar da xatirələrimin ruhuna qoşulub gecələr mənim ruhlar şəhərimin sakinlərinə şeir oxuyurlar...\nDünən axşam Vaqif Cəbrayılzadənin (Vaqif Bayatlı) şeirini deyirdilər, Yusifin sevimli şeirini:\n“Qeybdən gələn səs kimi,\nölümqabağı gələn nəfəs kimi\ngəldin ömrümə, zalım qızı,\nçıx gecəyə oynayaq bu havaya,\nsən şəhərin o başında,\nmən şəhərin bu başında.\nGözəl gözdən gələn yaş kimi,\nuğruna baş qoyulası savaş kimi\nendin ömrümə, zalım qızı,\nsən günlərin o başında,\nmən günlərin bu başında,\nillərcə səninlə oynayaq belə”...


Paytaxtda yeni yolların açılışı olub - PREZİDENTİN İŞTİRAKI İLƏ\n00:40 14 Sentyabr 2019 546\nAPA TV-nin məlumatına görə, Azərbaycan Avtomobil Yolları Dövlət Agentliyinin idarə heyətinin sədri Saleh Məmmədov dövlət başçısına yenidənqurma tədbirləri barədə məlumat verib.\nPrezidentin 2019-cu il 28 mart tarixli müvafiq Sərəncamına əsasən Bakının Nərimanov rayonu ərazisində şəhər əhəmiyyətli Aşıq Molla Cümə küçəsinin və ona bitişik yolların yenidən qurulması Azərbaycan Avtomobil Yolları Dövlət Agentliyinə tapşırılıb və bu işlər qısa müddətdə yüksək səviyyədə yerinə yetirilib. Molla Cümə küçəsində, Həsən Əliyev və Yusif Vəzir Çəmənzəminli küçələrinin bir hissəsində, həmçinin Molla Cümə və Əhməd Rəcəbli küçələrini birləşdirən yollarda yeni və müasir yol infrastrukturu yaradılıb. Yenidən qurulan yolların ümumi uzunluğu 6 kilometrdir.\nPaytaxtda yeni yolların salınması, yolötürücülərin, yeraltı və yerüstü piyada keçidlərinin, çoxmərtəbəli avtomobil dayanacaqlarının layihələndirilməsi və tikilməsi, mövcud yol qurğularının təmiri və yenidən qurulması sahəsində silsilə tədbirlər reallaşdırılır. İndiyə qədər görülən işlər nəticəsində paytaxtda və ətraf qəsəbələrdə yeni alternativ yol infrastrukturları formalaşdırılıb, şəhərin mərkəzindən bir sıra istiqamətlərə, o cümlədən ətraf qəsəbələrə rahat və sürətli gediş-gəliş təmin edilib, müəyyən qisim yollarda avtomobillərin hərəkətində məhdudiyyətlər və ləngimələr aradan qaldırılıb, bəzi yolların buraxılış qabiliyyəti artırılıb, yoldan istifadə asanlaşıb, paralel yeni yollar açılıb və sair irəliləyişlərə nail olunub.\n2003-cü ildən bəri respublikamızda 16 min kilometrdən çox avtomobil yolu yenidən qurulub, bərpa və təmir edilib. Bunun 500 kilometrdən çox hissəsi 2019-cu ilin 8 ayında reallaşdırılıb. Bu ilin sonuna ölkəmizdə yenidən qurulan, bərpa və təmir edilən yolların uzunluğu 17 min kilometrdən çox olacaq. 2003-cü ildən bəri təkcə Bakıda avtomobil yollarının 1500 kilometrdən çox hissəsində yenidənqurma, təmir və bərpa işləri həyata keçirilib. Bunun 200 kilometrdən çoxu 2019-cu ilin 8 ayında reallaşdırılıb.


Bu ənənələri özünün çoxşaxəli yaradıcılığı ilə yeni, mükəmməl formada inkişaf etdirən ədəbiyyatşünas alim, yazıçı, publisist professor Teymur Əhmədovun 60 ildən çox apardığı elmi-ədəbi axtarışları, tədqiqatları ədəbiyyat tariximizə yeni səhifələr yazmışdır. Son bir neçə ayda alimin 5 cilddən ibarət "Seçilmiş əsərləri"ni mütaliyə etməyim bu zəhmətkeş insanın elmi-ədəbi fəaliyyətində keçdiyi yola bir çox istiqamətdən nəzər salmağıma, irsinə münasibət bildirməyimə əsas oldu. O, ədəbiyyatşünaslıq sahəsində ərsəyə gətirdiyi tədqiqat əsərləri ilə paralel ədəbi yaradıcılığın bir sıra qollarında da müntəzəm olaraq fəaliyyət göstərmişdir. T.Əhmədov ömür yolunu nizamlayan işgüzarlığı, çoxçeşidli fəaliyyətinin özünəməxsus səliqə-səhmanı, qayda qanunları ilə xeyli sayda ədəbi-bədii, tarixi, publisistik əsərlər yazmışdır. Bunlar bütöv halda alimin ədəbiyyatşünaslıq sahəsində ərsəyə gətirdiyi elmi-ədəbi yaradıcılığına yeni məzmun və forma gətirmişdir. Bu sırada müstəqillik uğrunda mübarizə yollarında yeni, de mokratik mətbuatın formalaşması, inkişaf etdirilməsində özünün yaratdığı və redaktoru olduğu qəzet və jurnallarda ("Ata yurdu" (1989), "Vətən səsi" (1990-1991), "Elturan" (Milli məsələlər - 1992), "Vətən həsrəti", "Hikmət" (1992-1993), "Yeni fikir" (1994-1995), "Füyuzat" (2007 - indiyədək) milli-bəşəri mövzularda qələmə aldığı yüzlərlə məqalələri, tarixi-bədii oçerkləri və portret yazılarının da müasirlik və aktuallıq prizmasından diqqət çəkməsi mühüm əhəmiyyət kəsb edir. Buraya onun 1996-cı ildən bu günədək mətbuat yaradıcılığında xüsusi bir səhifə təşkil edən "Respublika" qəzetində müstəqil dövlətimizin möhkəmlənməsi, azərbaycançılıq ideyalarının, milli-mənəvi dəyərlərin yeni ənənələr zəminində inkişaf etdirilməsi istiqamətində redaktorluq fəaliyyətini də əlavə edəndə çəkilən zəhmətin miqyası göz önündə canlanır.


Nikol Paşinyan Bako Saakyanla vidalaşır\nNikol Paşinyan Bako Saakyanla vidalaşır\nSeçkilərdən sonra Jirayr Səfilyan Qarabağ ermənilərini ayağa qaldıracaq\nErmənistanda dekabr ayının 9-da keçiriləcək parlament seçkilərində “Mənim addımım” alyansının rəhbəri, hazırda baş nazirin vəzifələrini icra edən Nikol Paşinyanın qalib gələcəyi təqdirdə Ermənistanın işğal altında saxladığı Dağlıq Qarabağın təyin edilmiş lideri Bako Saakyanın istefaya məcbur ediləcəyi barədə faktlar ortaya çıxıb.\nBelə ki, noyabr ayının 26-da başlayan parlament seçkilərinin təbliğat və təşfiqat prosesinin gedişində qondarma Dağlıq Qarabağ rejimin rəhbərlyi ilə Ermənistanın baş nazirliyinə iddialı birinci şəxsi arasında gizli savaşın detalları məlum olub.\n“Helsinki təşəbbüsü – 92” Dağlıq Qarabağ Komitəsinin koordinatoru, Dağlıq Qarabağ rejiminin rəhbəri Bako Saakyanın yaxın dostu Karen Ohanjanyanın Ermənistanın news.am saytında N.Paşinyanı Qarabağ ermənilərindən üzr istəməyə çağırması və B.Saakyanın işinə qarışmamasını tələb etməsi məsələnin ciddi tərəflərini üzə çıxarıb.\nBəhs olunan məqaləni özünün “facebook” səhifəsində müzakiriyə çıxaran K.Ohanjanyan Ermənistanda baş nazir N.Paşinyanın seçiləcəyi təqdirdə Dağlıq Qarabağda əhalinin ayağa qalxacağı, hakimiyyət dəyişikliyi olacağı və Jirayr Səfilyanın yeni lider olacağını bildirib.\nQeyd edək ki, Dağlıq Qarabağ müharibəsində “Şuşa” əlahiddə batalyonuna rəhbərlik etmiş Jirayr Səfilyan hazırki parlamant seçkilərində “Sasna tsrer” partiyasının seçki qərargahının rəhbəridir.\nJ.Səfilyan özü də açıqlamalarının birində bildirb ki, “Parlament seçkilərindən dərhal sonra Dağlıq Qarabağda hakimiyyətin dəyişməsi məsələsi ilə məşğul olacaq. Çünki bir il sonra Qarabağda hakimiyyətin “seçkilər yolu ilə” dəyişdirilməsini gözləməyə vaxt yoxdur.”


Müştərim kimdir? / Biznes / Xəbərlər / Oneclick.az\nMarketinq, Satış, Müştəri, Brend, Müstəri məmnuniyyəti\nBəzi şirkətlər müştərisini tanıya bilmir və ya bunu önəmsəməyərək necə gəldi satış etməyə çalışırlar.Amma rəqiblərini analiz etməyə başlıyanda onların satışının daha çox olduğunu görürlər və özlərində nəyi düz etmədiklərini axtarırlar.Müştərini tanımaq bizə hansı faydanı verir?\nMarketinq xərclərimizi azaldır.\n1. Marketinq xərclərimizi azaldır - Əgər Bakıda Lamborgini avtomobili satışı ilə məşquluqsa və müştərimizi tanıyırıqsa biz bilirik ki artıq bütün Bakı ərazisində reklam verməyimiz düzgün deyil.Biz aylıq gəliri çox yüksək olan insanların yaşadığı ərazi üçün reklam verməliyik.Bununla da biz marketinq xərclərimizi azaltmış olururuq.\n2. Satışlarımız artır - Müştərimizi tanıdıqdan sonra artıq biz ona məhsul və ya xidmət satmaq üçün strategiya hazırlayırıq.Əgər biz müştərimizi tanımırıqsa və 100 insana reklam xərci çəkiriksə bu 100 insandan 20-sinə satış edə bilirik.Əgər müştərimizi tanısaydıq və bizə lazım olan 100 müştəriyə reklam xərci çəkiriksə 60-70 nəfərə satış edə bilərik.Müştərimizi tanımaq satışımızın artımı ilə nəticələnir.\n3. Brendimizi formalaşdırır - Əgər geyim mağazamız varsa və hər yaş qrupuna kişi və ya qadın hər kəsə geyim satırıqsa işimiz çox ağırdı.Əgər 18-27 yaş arası xanımlar üçün geyim satırıqsa bu bizim üçün çox gözəl imkan yaranar və biz həmin qrupa fokuslana bilərik vı brendimizi formalaşdıra bilərik.\n4. İşimizi sadələşdirir - Əgər sizin müştəriniz "hərkəs"dirsə onda sizin işiniz qarmaqarışıqdır.Hər müştəri qrupuna qaçmaq düzgün deyil birnmüştəri qrupu seçib ona istiqamətlənərək çalışmaq işlərinizi sadələşdirər.\nBəs müştərimizi necə tanıyaq? Müştərini necə qruplaşdırmaq olar?\nMüştərinin yaşadığı əraziyə görə\nAylıq gəlirinə görə\nGetdiyi məkanlara görə\nİşlədiyi sahəyə görə\nYaşa görə - Satdığımız məhsul hansı yaş qrupunu əhatə edir? Gənclər üçün yoxsa yaşlı insanlar üçün satırıq?\nCinsə görə - Məhsulumuz qadınlar üçündür yoxsa kişilər üçün ?\nMüştərinin yaşadığı əraziyə görə - Məhsulumuzun qiyməti əgər çox bahalıdısa gəliri yüksək olan insanların yaşadığı əraziləri hədəfə almalıyıq.\nAylıq gəlirə görə - Məhsulumuzun qiymətinə uyğun onu ala biləcək gəliri olan müştərilər kimlər ola bilər?\nGetdiyi məkanlara görə - Bizim müştərilər harda olur? Hansı məkanlarda əylənir? Hardan alış-veriş edir?\nİşlədiyi sahəyə görə - Bizim müştəri harda çalışır? Vəzifəsi nədir? Gündə nə qədər çalışır?\nBu yazım da bura qədər.Ümid varam müştərinizi artıq tanıyırsınız :) Oxuduğunuz üçün təşəkkürlər.Oxuduqdan sonra paylaşsanız çox sevinərəm.


Məlum olduğu kimi, ölkəmizdə 16 ilə yaxındır bütün sahələri əhatə edən sistemli və kompleks islahatlar aparılır. Həyata keçirilən iqtisadi islahatlara paralel olaraq makroiqtisadi sabitlik qorunub saxlanılıb, iqtisadiyyatın diversifikasiyası, qeyri-neft sektorunun və regionların inkişafı sürətlənib, əhalinin sosial rifahı daha da yaxşılaşıb. Elə nüfuzlu beynəlxalq reytinq agentlikləri də ölkəmizin sosial-iqtisadi inkişafı istiqamətində əldə etdiyi uğurları, eləcə də həyata keçirilən kompleks islahatların səmərəli nəticələrini olduqca yüksək qiymətləndirirlər. Ölkəmizdə ötən müddət ərzində infrastruktur quruculuğu da geniş vüsət alıb, bu istiqamətdə ardıcıl və məqsədyönlü tədbirlər həyata keçirilib, səmərəli nəticələr əldə olunub. Onu da qeyd edək ki, regionlarda təhsil, səhiyyə və idmanın inkişafı ilə bağlı kompleks tədbirlərin həyata keçirilməsi Azərbaycan Respublikasının Prezidenti İlham Əliyevin daim diqqət mərkəzindədir.\nYeri gəlmişkən dövlət başçısının idmana qayğısı və diqqətini əyani olaraq sübut edən əsas amillərdən biri də idmanın maddi-texniki bazasının möhkəmləndirilməsi, o cümlədən mövcud idman qurğularının qorunub saxlanılması, yenidən qurulması, beynəlxalq standartlara uyğun yeni stadionların, Olimpiya İdman komplekslərinin tikilib istifadəyə verilməsidir. Məhz bunun nəticəsidir ki, Prezident İlham Əliyevin müvafiq sərəncamları ilə ölkəmizin idman infrastrukturunun yenilənməsi və müasir standartlara cavab verən bazanın yaradılması istiqamətində əsaslı işlər görülür. Son illərdə respublikamızın şəhər və rayonlarında 45 Olimpiya İdman Kompleksi, Bakı Olimpiya Stadionu, Su İdmanı Sarayı, Milli Gimnastika Arenası, Stend Atıcılığı üzrə İdman Kompleksi və digər iri idman qurğuları tikilib istifadəyə verilib. Eləcə də mövcud idman obyektlərinin əsaslı təmir və yenidənqurma işlərini misal göstərmək olar. İdmanın müxtəlif növləri üzrə Azərbaycan milli komandalarının təlim-məşq toplanışlarının, idmançıların gündəlik məşqlərinin, həmçinin beynəlxalq idman turnirlərinin, respublika və zona yarışlarının keçirildiyi bu idman obyektləri, eyni zamanda, əhalinin də üz tutduğu məkanlardandır.\nPrezident İlham Əliyevin müvafiq Fərmanı ilə təsdiq edilmiş regionların sosial-iqtisadi inkişafı Dövlət Proqramına uyğun olaraq, Gənclər və İdman Nazirliyinin sifarişi ilə hazırda Tərtər və Neftçala rayonlarında Olimpiya İdman komplekslərinin, həmçinin Yardımlı İdman Kompleksinin tikintisi davam etdirilir. Eyni zamanda, dövlətimizin başçısının müvafiq Sərəncamına uyğun olaraq, Gəncədə idman sarayının tikintisinə başlanılıb.\nXatırladaq ki, Tərtər Olimpiya İdman Kompleksinin təməli 2018-ci il fevralın 28-də qoyulub. Bu Olimpiya İdman Kompleksinin ərazisi 4 hektar, tikintialtı sahəsi 7320 kvadratmetrdir. Ümumi sahəsi 10 min 792 kvadratmetr olacaq bu idman qurğusunun əsas binasında 1000 tamaşaçı tribunası olan, müxtəlif idman növləri üzrə məşqlərin və yarışların keçirilməsi üçün nəzərdə tutulan universal idman, üzgüçülük, güləş, boks və trenajor zalları, 54 yerlik mehmanxana korpusu, restoran, mətbəx və digər texniki-yardımçı otaqlar olacaq. Baş plana uyğun olaraq, ərazidə açıq idman meydançaları, stadion da yaradılacaq. Kompleksdə işlərin, demək olar ki, 60-65 faizi görülüb.\nYardımlı şəhərindəki Heydər Əliyev prospektində inşa edilən idman kompleksində də işlər qrafikə uyğun yüksək keyfiyyətlə davam etdirilir. Burada əsas binanın tikintialtı sahəsi 3550 kvadratmetr, ümumi sahəsi 5436 kvadratmetr olacaq. Binada 800-ə yaxın tamaşaçı tribunası olan universal idman zalı, eləcə də güləş, boks, trenajor (fitnes), bilyard və stolüstü idman oyunları zalları nəzərdə tutulub. Burada 37 yerlik mehmanxana, kafe-restoran fəaliyyət göstərəcək. Ərazidə açıq tipli mini-futbol, voleybol meydançalarının və yardımçı tikililərin inşası planlaşdırılıb. Hazırda kompleksdə tikinti işlərinin 50-55 faizi yekunlaşmaq üzrədir. Fiziki imkanları məhdud tamaşaçıların və idmançıların hər iki kompleksdən tam və təhlükəsiz istifadə etmələri üçün zəruri şərait yaradılacaq.\nGoranboy Olimpiya İdman Kompleksinin tikintisinə gəlincə Gənclər və İdman Nazirliyinin sektor müdiri Elmir Mehdiyev deyib ki, bu kompleks modern memarlıq üslubunda layihələndirilib. Tikinti işləri qrafikə və tikinti norma və qaydalarına uyğun olaraq yüksək keyfiyyətlə və sürətlə davam etdirilir. Kompleksin ərazisi 2,8 hektar, tikintialtı sahəsi 5900 kvadratmetr, ümumi sahəsi 9137 kvadratmetrdir. Kompleksdə 1100 tamaşaçı tribunası olan basketbol, voleybol, həndbol, mini-futbol yarışlarının keçirilməsi üçün universal idman stadionunun tikintisi planlaşdırılır. Burada həmçinin üzgüçülük, güləş, boks, trenajor, şahmat, konfrans zalları, yeməkxana, inzibati otaqlar tikiləcək. Eyni zamanda, baş plana əsasən ərazidə üçmərtəbəli 45 çarpayı yerlik mehmanxana və uşaqlar üçün meydançanın inşası nəzərdə tutulur.\nİdman infrastrukturunun yenilənməsi və maddi-texniki bazanın möhkəmləndirilməsi istiqamətində görülmüş işlərin yalnız qeyd edilən iri idman obyektləri ilə məhdudlaşmadığını deyən E.Mehdiyev diqqətə çatdırıb ki, eyni zamanda, son 10 ildə təkcə Gənclər və İdman Nazirliyinin sifarişi ilə Bakı şəhərinin qəsəbələrində 9 idman zalı, mini-futbol və digər idman meydançaları, şahmat məktəbi tikilib istifadəyə verilib. Bu işlər, eyni zamanda, regionları da əhatə edib. Növbəti illərdə paytaxtın Səngəçal, Ələt, Qobustan, Qaraçuxur, Bülbülə, Türkan, Qala qəsəbələrində də bu kimi idman zalları və meydançaların tikilərək istifadəyə verilməsi nəzərdə tutulur.\nYeri gəlmişkən, yerlərdə idman kompleksləri ilə yanaşı təhsil və səhiyyə müəssisələrinin inşası da davam etdirilir. Belə ki, regionların sosial-iqtisadi inkişafına dair Dövlət proqramlarının icrası nəticəsində son illər Masallı rayonunda 50-yə yaxın məktəb binası tikilib və ya əsaslı təmir edilərək şagird və müəllimlərin istifadəsinə verilib.\nAğstafa rayonunun Böyük Kəsik kənd tam orta məktəbi üçün bina inşa olunur. İnşasına ötən ildən başlanılan Böyük Kəsik kənd tam orta məktəbinin binası 264 şagird yerlik olacaq. İkimərtəbəli bina müasir istilik sistemi ilə təchiz ediləcək və burada fənn kabinetləri, laboratoriyalar, yeməkxana, idman və akt zalı, kompüter otaqları, kitabxana fəaliyyət göstərəcək. Məktəbdə şagirdlərin yüksək səviyyədə təhsil almaları üçün hər cür şərait yaradılacaq.\nMəktəbin həyətyanı sahəsində futbol və voleybol meydançaları qurulacaq. Hazırda binada son tamamlama işləri aparılır. Təhsil ocağının tikintisinin yeni dərs ilinədək başa çatdırılması nəzərdə tutulur.\nMasallı rayonunun Gəyəçöl kəndində yeni məktəb binasının inşasına isə ötən ilin iyulundan başlanılıb. 264 şagird yerlik üç korpusdan ibarət binada işlərin, demək olar, 80 faizi görülüb.\nMüasir tələblər əsasında tikilən yeni məktəb binasında tədris prosesini yüksək səviyyədə aparmaq üçün hər cür şərait yaradılacaq. Məktəbdə 24 sinif otağı, fənn kabinetləri, kimya, fizika, biologiya laboratoriyaları, kompüter otağı, kitabxana, akt və idman zalları, yeməkxana fəaliyyət göstərəcək. Təhsil müəssisəsinin yeni tədris ilində müəllim və şagirdlərin ixtiyarına verilməsi nəzərdə tutulub.\nMasallı rayonunun Lürən kəndində isə yeni tibb məntəqəsi istifadəyə verilib. Bu münasibətlə keçirilən mərasimdə rayon rəhbərliyi, səhiyyə işçiləri, ictimaiyyət nümayəndələri, kənd sakinləri iştirak ediblər. Tədbirdə çıxış edən Masallı rayon İcra Hakimiyyətinin başçısı Rafil Hüseynov rayonun tibb işçilərini əlamətdar gün münasibətilə təbrik edərək, ölkəmizdə, o cümlədən Masallı rayonunda səhiyyənin inkişafı, onun maddi-texniki bazasının möhkəmləndirilməsi istiqamətində görülən işlərdən, həyata keçirilən layihələrdən danışıb. Lürən kənd ərazi icra nümayəndəsi Zakir Əbilov, Masallı rayon Mərkəzi Xəstəxanasının baş həkimi Cəlil Nəzərov, kənd ağsaqqalı Balakərim Yaqubov, Lürən kənd tibb məntəqəsinin müdiri Narıngül Cabbarova və başqaları əlamətdar gündə kənd sakinlərinə hədiyyə edilən bu gözəl töhfəyə görə dövlətimizin başçısına minnətdarlıqlarını bildiriblər.


Formula 1 dövlət büdcəsindən nə qədər pul `yeyəcək`?\nFormula 1 dövlət büdcəsindən nə qədər pul `yeyəcək`?\nBu il beynəlxalq və ölkə səviyyəli tədbirlərin həyata keçirilməsi üçün yalnız dövlət büdcəsindən 429,3 milyon manat xərclənəcək. Onun da çox hissəsini Formula-1 yeyəcək. FaktXəbər-in verdiyi məlumata görə, bu sözləri tanınmış iqtisadçı Qubad İbadoğlu bu gün Bakıda başlayan Formula - 1 Avropanın Qrand Pri yarışını münasibət bildirərkən deyib.\n«Bu yarışdan nə qazanıb, nə itiririk sualı hər birimizi düşündürür. Bu sualı müxtəlif müstəvilərdə və maraqlar çərçivəsində cavablandırmaq mümkündür. Mən sualın iqtisadi kontekstdə cavablandırmaq istərdim», - deyən ekspert sözlərinə belə davam edir:\n«Nəzərə alaq ki, bir çox idman yarışlarının təşkilindən əvvəl yeni infrasturktur obyektlərinin tikilməsi və mövcud olanların reonstruksiyası əlavə vəsait xərclənməsini tələb edir. Odur ki, qiymətləndirmələr də bu amil də nəzərə alınmalıdır. Belə ki, 2015-ci ilin büdəsinin icrasına dair hesabatdan məlum olur ki, ötən ilin dövlət büdcəsindən idman obyektlərinin tikintisi, yenidən qurulması və əsaslı təmiri üçün 1,5 milyard manata qədər vəsait xərclənib. Əsasən idman infrastrukturunun yaradılmasına və bu məqsədlə tikinti və quraşdırma işlərinə yönələn belə böyük miqdarda xərcləmə daha çox Azərbaycanın ev sahibliyi edəcəyi beynlxalq səviyyəli idman yarışları ilə bağlıdır. Belə ki, bu ilin büdcəsindən yalnız beynəlxalq idman tədbirlərinin keçirilməsi, hazırlıq və digər təşkilati işlər üçün 403,3 milyon manat, beynəlxalq və ölkə səviyyəli digər tədbirlərin keçirilməsi ilə bağlı xərclərin maliyyələşdirilməsinə əlavə olaraq 26 milyon manat ayrılması nəzərdə tutulub. Beləliklə də bu il bütövlükdə beynəlxalq və ölkə səviyyəli tədbirlərin həyata keçirilməsi üçün yalnız dövlət büdcəsindən 429,3 milyon manat xərclənəcək. Böyük ehtimalla bu vəsaitin çox hissəsini bu il iyunun 17-19 -da Bakıda keçiriləcək Formula - 1 Avropanın Qrand Pri yarışı "yeyəcək". Lakin onu da nəzərə almaq lazımdır ki, beynəxlalq tədbirlərin maliyyələşməsinə dövlət büdcəsi ilə yanaşı digər mənbələrdən də vəsait ayrılır. Fikrimizcə, dövlət maliyyəsində çətinliklərin müşahidə olunduğu indiki zamanda yüz milyonlarla vəsaitin bu məqsədlər üçün xərclənməsinə dəyməz. Çünki, idman infrastrukturunun formalaşdırılması deyil, onun saxlanması da büdcənin yükünü artırır və adətən bu məqsədli xərcləmələrin dinamikası pozitiv olur. Odur ki, istənilən halda belə yarışlardan iqtisadi mənada qazanclar itkilərimizdən dəfələrlə az olur».\nMəqalədə : "Yalnız dövlət büdcəsindən 429 3 milyon manat xərclənəcək ki onun da çox hissəsini Formula-1 yeyəcək"


Tapmaca: Mənim yüz dostum var, hamısı masada - Dəyərlər - 2022\nTapmaca: Mənim yüz dostum var, hamısı masada\nYüz dostum var,\nhamısı bir cədvəldə,\nTahmin et, tahmin et ... Uşaqlar üçün tapmacalar körpələrinizdə zəka, məntiq və yaradıcılığı stimullaşdırmaq üçün əla bir yoldur. Həm də bu uşaq oyunu ailəsi ilə vaxt keçirmək üçün gözəl bir fürsət yaradır.\nBu səbəbdən, GuiaInfantil-də uşaqları öyrənmələrini stimullaşdırmaq və əyləncəli bir oyun ilə lüğət öyrənmələrinə kömək etmək üçün minlərlə tapmacalarla bir ailə olaraq tapmacalar oynamaq üçün əyləncəli bir tətbiqetmə yaratdıq.\nAxtarış edə bilərsiniz uşaq tapmacaları müxtəlif kateqoriyalardan təsadüfi bir tapmaca seçin, ipuçları alın və günortadan sonra zövq alın ailə asudə vaxtı, maskotumuzun şirkətində Cırıq. Davam edin və şansınızı sınayın!\nVideo: Futbol tapmaca 1 (Iyun 2022).\nCopyright 2022 \_ Tapmaca: Mənim yüz dostum var, hamısı masada...


Küçə ticarəti problemi davam edir\nEkspertlər problemdən çıxış yolunu küçə alverçilərinə qraşı daha sərt tədbirlərdə görürlər\nPaytaxt Bakı, eləcə də ölkənin bir çox iri şəhərləri üçün daim aktual olan məsələlərdən biri də küçə ticarəti ilə bağlıdır. Paytaxtda keçirilən "Eurovision" mahnı müsabiqəsi fonunda bu məsələ daha da aktuallaşıb.\nÜmumiyyətlə, Bakı şəhərinin küçə və meydanlarında, səkilərdə, bazarların ətrafında, avtobus dayanacaqlarında, metro stansiyalarının giriş-çıxışlarında, eləcə də, bu məqsədlə ayrılmamış yerlərdə qanunsuz küçə ticarətinə qarşı ciddi mübarizəyə getdikcə daha çox önəm verilir. Daxili İşlər Nazirliyinin mətbuat xidmətinin əməkdaşı Orxan Mənsurzadə də bildirir ki, küçə alverçilərinə qarşı mübarizə Bakı Şəhər İcra Hakimiyyətinin göstərişidir: "Gördüyünüz kimi şəhərimiz günü-gündən gözəlləşir, inkişaf edir. Pərakəndə alverlə məşğul küçə alverçiləri də bu estetikanı pozur, şəhərin ümumi görünüşünə xələl gətirir. Avropanın hansı ökəsində belə bir şey görmək olar? Bu insanlar üçün şəhərin müxtəlif yerlərində bazarlar müəyyənləşdiriblər. Kim istəyirsə sərbəst şəkildə, heç bir problemlə üzləşmədən orada öz məhsulunu sata bilər".\nTəbii ki, küçədə alverlə məşğul olanlar öz məhsullarını satmırlar. Yəni onlar da topdansatış mərkəzlərindən və eləcə də rayonlardan şəhərə gələn adamlardan bostan-tərəvəz məhsulları alaraq küçələrdə satmağa məcbur olurlar. Lakin vətəndaşlara küçələrdə satılan məhsulları almaq məsləhət görülmür. Çünki küçələrdə satılan məhsulların əksəriyyətinin istifadə müddəti bitmiş olur. Antisanitariya şəraitində aparılan küçə ticarəti zamanı hətta keyfiyyətli məhsullar da çirklənməyə məruz qalır. Nəticədə o, orqanizm üçün təhlükəli ərzağa çevrilir. Küçə ticarətinin harada təşkil olunacağını əvvəlcədən bilmək olmur. Bu üzdən də küçələrdə satılan məhsulları daim yoxlamaq mümkün deyil. Hətta qeyri-qanuni küçə ticarəti faktı aşkarlanan zaman belə, satıcının şəxsiyyətini müəyyənləşdirmək problemə çevrilir.\nÖlkə qanunvericiliyinə görə, küçədə ərzaq məhsullarının satışı sanitar normaların pozulması anlamına gəlir. Buna yol verən şəxsləri 200 manatadək cərimə gözləyir. Küçə ticarətinin qarşısının alınmasında Gigiyena və Epidemiologiya Mərkəzinin "tədbir"ləri kifayət deyil. Hesab olunur ki, bununla bağlı tədbirlər gücləndirilsə də, yerli icra hakimiyyətləri, polis orqanları işlərini gücləndirməlidir. Qeyd edək ki, İqtisadi İnkişaf Nazirliyi yanında Antiinhisar Siyasəti və İstehlakçıların Hüquqlarının Müdafiəsi üzrə Dövlət Xidməti də bununla bağlı tədbirlər görür.\nKüçə ticarətçilərinin əksəriyyəti Çin, Pakistan vətəndaşlarıdır. Ekspertlər hesab edir ki, Bakıda paytaxtın görkəminə xələl gətirən, yol hərəkətinə maneçilik törədən, antisanitariya doğuran, səviyyəsizlik təəssüratı yaradan, ümumiyyətlə, şəhər əhalisinə əlavə problemlər yaradan qanunsuz küçə ticarətinə qarşı mübarizənin gücləndirilməsi məqsədi ilə "xüsusi tədbirlər planı" həyata keçrilməlidir. Araşdırmalar göstərir ki, dəfələrlə yaradılmış komissiyaların keçirdiyi reydlər nəticəsində bəzi yerlərdə həmin ticarətin qarşısı qismən alınsa da, onun tam ləğvi ciddi problemə çevrilib. Çünki bir yerdə qanunsuz alverin qarşısı alınır, digər ərazilər yoxlanılarkən əvvəlki ərazidə ticarət davam edir. Ona görə də digər aidiyyəti qurumlar da, hüquq-mühafizə orqanları da bu işlə ciddi məşğul olmalıdırlar.\nKüçə ticarətçiləri bəzən hansısa dayanacağın ərazisini "zəbt etdiklərindən" sərnişinlər avtomaşınlara minmək üçün yolun ortasına doğru hərəkət etmək məcburiyyətində qalırlar. Orada nəqliyyat vasitələrinin çətinliklə hərəkət etdiyini, sərnişinlərin xeyli əziyyət çəkdiklərini də görmək mümkündür. Yaranmış problemə görə sərnişinlər və sürücülər alverçilərə dəfələrlə iradlarını bildirsələr də, sonuncular buna məhəl qoymur, hətta irad bildirənlərə hədə-qorxu gəlməkdən çəkinmirlər.


İbrət » wWw.Qadinlar.Biz ~ Qadınlar Bir Incidir! Populyar Qadın Saytı\nSəs ver: 1. Bir gün siçan görür ki, fermanın sahibi tələ qoyub. O bu barədə toyuğa, qoyuna və inəyə danışdı. Amma onlar hamısı bele cavab verdilər: «Tələ — bu sənin problemindir, onun bizə heç bir aidiyyəti yoxdur»!\nİbrət: Yalnız öz zəhməti ilə pul qazanır, onun esil dəyərin bilir. guler19\nloading... Hikmətli sözlər, faydalı məsləhətlər


Elmi-Tədqiqat Ağciyər Xəstəlikləri İnstitutunda YEYİNTİ FAKTLARI - Hürriyyət\nEv Kriminal Elmi-Tədqiqat Ağciyər Xəstəlikləri İnstitutunda YEYİNTİ FAKTLARI\nElmi-Tədqiqat Ağciyər Xəstəlikləri İnstitutunda YEYİNTİ FAKTLARI\n19:12 - 22 Avqust, 2020\nHəqiqət Qədirovanın rəhbəri olduğu Elmi-Tədqiqat Ağciyər Xəstəlikləri İnstitutunda gerçəkləşmiş və hələ də tüğyan edən neqativ hallara sözsüz ki, biganə qalmaq qeyri-mümkündür. Araşdırmalar bir daha onu təsdiq edir ki, xanım Qədirovanın rəhbərlik fəaliyyəti qeyri-qənaətbəxşdir və o, nə qədər əlehinə yönəlmiş ittihamları təkzib etsə də, bu ittihamların fakta söykəndiyi uzun müddətdir ki, diqqətdən yayınmır. Birmənalı olaraq deyim ki, sözügedən şəxs, vaxtilə QİÇS-lə Mübarizə Mərkəzində sahibləndiyi arzuolunmaz fəaliyyətini bu gün Elmi-Tədqiqat Ağciyər Xəstəlikləri İnstitutunda icra edir. Bu günə qədər onun haqqında tədbir görülməməsinin bəlli səbəbi isə, onun TƏBİB-in sədri Ramin Bayramlıya ATU-dan yaxın olması ilə əlaqəlidir. Hər iki şəxs paralel olaraq ATU-nun Mikrobilogiya Kafedrasında çalışır. Xanım Qədirova həmin kafedranın rəhbəri, cənab Bayramlı isə dosentidir.\nRentgen- plyonkalı 10 AZN, kağız üzərində 5 AZN (Arif Qurbanov)\nGörəsən, COVİD-19 infeksiyası ilə əlaqədar olaraq 100-dən çox xəstəyə münasibətdə yalnız 8 uyğun palatası olan, şəraitsizliyin və anti-sanitariyanın hökm sürdüyü, avadanlıqlarının köhnə olduğu, 5 aya 68 nəfər xəstənin öldüyü və ən əsası ştat üzrə həkim-reanimatoloqun olmadığı xəstəxananı hansı cəhətlərinə görə nümunəvi adlandırıblar?! İnanmaq qeyri-mümkündür…\nƏvvəlki məqaləMobil operatorlar 7 ayda 517 milyon manat gəlir əldə edib\nNövbəti məqalədəAbel Məhərrəmov Novxanıda “ispan şərabı” içdi və… – Foto


I Avropa Oyunlarının başlanmasına iki gün qalır. Azərbaycanın ev sahibliyi etdiyi tədbirə ölkə yığması necə hazırlaşıb? Bu arada siyasi məhbuslara görə Avropa Oyunlarını keçirən ölkə kimi Azərbaycan tənqid olunur.\nAzadlıqRadiosunun bu və başqa suallarına Azərbaycan Milli Olimpiya Komitəsinin vitse-prezidenti Çingiz Hüseynzadə cavab verir.\n– Azərbaycan yığması I Avropa Oyunlarına necə hazırlaşıb, komandadan gözləntiləriniz nələrdir?\n- İdmançlarımız çox yaxşı hazırlaşıblar. Onlardan yüksək nəticələr gözləyirik. Komandanın tərkibi 291 nəfərdir. Demək olar ki, tam heyətlə bütün idman növlərində iştirak edirik. İdmançılarımızın yüksək nəticə göstərmələrinə ümid edirik.\n– Azərbaycan idmançıları adətən ənənəvi idman növlərində yüksək nəticə göstərir. Ənənə bu dəfə də pozulmayacaq?\n- Əlbəttə, daha çox güləşdən, boksdan, cüdodan, sambodan yüksək nəticələr gözləyirik. Çimərlik voleybolundan, basketboldan, yəni başqa idman növlərindən də medallar gözləyirik.\n– Deyilənə görə, Azərbaycan Avropa Oyunlarını Olimpiya Oyunlarına bir tramplin, keçid sayır.\n- Azərbaycan artıq bütün oyunları istənilən səviyyədə keçirməyə hazırdır. Bizə həvalə eləsələr, əlbəttə keçirə bilərik. Çünki Avropa Oyunları çox yüksək səviyyədə təşkil olunub. Demək olar ki, Olimpiya Oyunları üçün hər şey tamamilə hazır vəziyyətdədir.\n– Bundan sonra Olimpiya Oyunlarına ev sahibliyi etmək üçün müraciət edəcəksinizmi?\n- Müraciət vaxtı payız aylarında olur. Bununla bağlı biz Avropa Oyunlarından sonra müəyyən qərara gələcəyik. Hələ bir söz demək tezdir.\n– İyunun 9-da Azərbaycan prezidenti Avropa Oyunlarında yüksək nəticələr göstərəcək ölkə idmançıları və məşqçiləri üçün böyük məbləğdə mükafat verilməsi ilə bağlı sərəncam imzaladı. Azərbaycan komandasını qazanacağı medalların sayına və əyarına görə neçənci yerdə görürsünüz? Bu sərəncam həmin yerə necə təsir göstərəcək?\n- Komandamızı onluqda görürük. Çalışacağıq beşliyə düşək. Bir az çətin olacaq. Amma çalışacağıq. Əlbəttə, bu mükafatlar da idmançıları daha da həvəsləndirəcək. İdmançılar böyük ruh yüksəkliyi ilə bu sərəncamı qəbul etdilər. Bu, Olimpiya Oyunlarından sonra ən yüksək mükafatdır.\n– Çingiz bəy, yəqin siz də eşidirsiniz, Azərbaycan I Avropa Oyunlarını keçirən bir ölkə kimi ölkədə siyasi məhbusların, jurnalistlərin həbsdə olunmasına görə tənqid olunur. Azərbaycan hakimiyyəti oyunlar ərəfəsində həbsdə olanları azad etməyə çağırılır...\n- Mənim həmişə bir münasibətim var – idmanla siyasəti qarışdırma olmaz. İdman siyasətdən tamamilə ayrıdır. Bütün tədbirlər qabağı bu tənqidlər, bu kampaniyalar olub. Pekin Olimpiadasından da, Soçi Olimpiadasından qabaq bu olmuşdu. Braziliyada futbol üzrə Dünya Çempionatından da qabaq bunlar olmuşdu. Hətta London Olimpiadasından əvvəl də. Bəzi insanlar öz fəaliyyətlərini göstərmək üçün belə hadisələrdən istifadə edirlər. Amma FIFA-da olan son hadisələr də göstərdi ki, idmanla siyasəti qarışdırmaq düzgün deyil.\n– Bəs siz özünüz necə, Milli Olimpiya Komitəsinin vitse-prezidenti kimi Avropa Oyunları qabağı həbsdə olanlar, onların azad edilməsi haqqında nə düşünürsünüz?\n- Mən həbsxanada kimin olduğunu-olmadığını bilmirəm. Deyirlər ki, bizdə siyasi məhbuslar var. Mən bunu bilmirəm. Mən bizdə siyasi məhbus görməmişəm. Ona görə mən bir söz deyə bilmərəm.


Deputat Qarabağ döyüşçülərindən ibarət komanda ilə görüşdü- FOTOLAR\n- + - 15/09/2020 15:26:17\n“Bu gün deputat həmkarım Şahin Seyudzadənin dəvəti ilə Qarabağ Əlil Döyüşçülər Futbol Federasiyanın 17 nəfərdən ibarət milli komandasının Avropa Amputant Futbol Kubokunun final mərhələsində iştirak etmək üçün 4 günlük Polşa Respublikasına səfəri ərəfəsində məşq toplantısında iştirak etdik, komanda üzvləri, Federasiya rəhbərliyi və Abşeron rayon icra hakimiyyətinin nümayəndəsi ilə görüşüb söhbət etdik”.\nCebhe.info xəbər verir ki, bu sözləri deputat Razi Nurullayev deyib.\n“Dağlıq Qarabağ müharibəsində sağlamlıqlarını qismən itirmiş şəxslərdən ibarət bu komandamız cəmiyyətə gözəl pozitiv mesaj verir, həm də dünya ictimaiyyətinə Qarabağ mesajı göndərir. İnşallah, qələbə ilə dönmələrini arzulayırıq.\nFederasiya prezidenti Rövşən Quliyevlə də vacib məsələləri az da olsa, müzakirə etdik və yəqin ki, İmişlidə də Qarabağ döyüşçülərindən ibarət bir komandanın yaradılması üçün də işlər aparacağıq”, - deyə millət vəkili bildirib.\nZidan ailəsi ilə birlikdə istirahətdə-FOTOLAR\n"Flaqman"ın səfər sınağı


insanhuquqlari.az - Sumqayıt şəhər Qeydiyyat idarəsinə müraciət edən vətəndaşlar məmmunluq hislərini əməkdaşımızla bölüşmüşlər.\nİstər həmkarları arasında, istərsə də Sumqayıt şəhər sakinləri arasında özünə dərin hörmət qazanan, dərin savadı, əxlaqı, şərqli mədəniyyəti, avropalı işgüzarlığı ilə diqqəti cəlb edən Təranə Novruzova üstün məziyyətləri ilə hamının gözündə ciddi və tələbkar rəhbər işçi, fəal vətəndaşlıq mövqeyinə malik ziyalı kimi ucalmışdır. Böyük erudisiyaya, geniş məlumata, zəngin həyat təcrübəsinə malikdir. Onun kabinetinin qapısı həmişə açıqdır. Heç kimin sözünü kəsməz, səbrlə, təmkinlə dinləyər. Ələlxüsus da, cəmiyyətin həssas kateqoriyasına aid insanlara münasibətdə daha diqqətlidir. Bildiyimiz kimi, ölkə başçısının imzaladığı Fərmana əsasən, şəhid ailələrinə veriləcək 11 min manat məbləğində birdəfəlik ödəməni əldə etmək üçün sənədlər toplayan vətəndaşların yolunun düşdüyü ünvanlardan biri də məhz şəhər (rayon) qeydiyyat idarələridir. Sumqayıtda sözügedən Fərmanın şamil olunduğu ailələr Təranə Novruzovanın təhbərlik etdiyi İdarədə heç bir bürokratik maneəyə rastlaşmadan istədikləri sənədi əldə edirlər.\nTəranə xanıma Vətənin, doğma şəhərin tərəqqisi naminə fəaliyyətində, vətəndaşlara xidmət müstəvisində uğurlar arzulayırıq. Qoy, həmişə xeyir işlərə - toylara, büsatlara şahidlik etsin, nikahlarını rəsmiləşdirdiyi insanların minnətdarlıq duaları ona Allah yanında şəfaətçi olsun!\nBu xəbər cəmi 5235 dəfə oxunuldu


Bu azərbaycanlının evində Əhməd Davudoğlu təşəkkür namazı qılıb - 15.06.2016, Sputnik Azərbaycan\nBu azərbaycanlının evində Əhməd Davudoğlu təşəkkür namazı qılıb\nQafqaz İslam Ordusunun komandanı Nuru Paşanın atasına hədiyyə etdiyi bayraq və Quranı qoruduğu üçün evi ziyarətgaha dönən adam. 15.06.2016, Sputnik Azərbaycan\nfizuli hüseynov, azərbaycan\n18:07 15.06.2016 (Yenilənib: 20:35 16.11.2021)\n© Sputnik / Ilham MustafaTürkiyənin o vaxtkı xarici işlər naziri Əhməd Davudoğu Fizuli Hüseynovun qonağıdır\nQafqaz İslam Ordusunun komandanı Nuru Paşanın atasına hədiyyə etdiyi bayraq və Quranı qoruduğu üçün evi ziyarətgaha dönən adam.\nBAKI, 15 iyun-Sputnik. 1918-ci ilin mayın 28-də Tiflisdə müsəlman Şərqində ilk dünyəvi demokratik dövlət olan Azərbaycan Xalq Cümhuriyyəti (AXC) yaradılır. Bakı daşnak-bolşevik-ingilis birlikləri tərəfindən işğal olduğundan, paytaxt ilk olaraq Gəncəyə köçürülür. Qafqaz İslam Ordusunun (QİO) da baş qərargahı Gəncədə yaradılır. Məhz bu ordunun gəlməsi ilə o dövrdə Azərbaycanın bir çox yerində ermənilər tərəfindən törədilən soyqırımın Gəncədə təkrarlanmasının qarşısı alınır.\nMüstəqil Azərbaycan dövlətini müdafiə edən orduya Gəncə əhalisi öz xilaskarı kimi baxır. Gəncəlilər AXC-nin ilk addımlarını atmasına yardım göstərirlər. Bu insanlardan biri də müsahibimiz Fizuli Hüseynovun atası Əli Əmiraslanoğlu olub. Cümhuriyyətin Gəncə dövrünə göstərdiyi yardım və xidmətlərə görə QİO-nun komandanı Nuru Paşa şəhəri tərk edərkən Osmanlı dövlətinin bayrağına bükülü "Quran" kitabını onun atasına bağışlayır. Nuru Paşa hədiyyəni verərkən deyir: "Əli bəy, bizə etdiklərinin qarşılığı olaraq mənim üçün ən dəyərli olan bayrağımızı və Qurani-Kərimi sənə hədiyyə olaraq verirəm. Bunları yaxşı saxla. İllər keçəcək, biz olmasaq da, biriləri bunun arxasınca mütləq gələcək".\nBu sözlər düz 96 il sonra öz təsdiqini tapdı. Bayrağın sorağını eşidən sadə türk vətəndaşlarından tutmuş Türkiyənin keçmiş baş naziri olan Əhməd Davudoğluna qədər hər kəs onun qorunub saxlandığı evin ziyarətinə gəlib.\nBiz də öz növbəmizdə bu ziyarətgaha çevrilən evə getdik və onun sahibi Fizuli Hüseynovla görüşdük. Çox məlumatlı və maraqlı həmsöhbət olan ev sahibi haqqında bəhs etdiyimiz dövrün canlı şahidi atasının danışdıqları əsasında bizə ötən əsrin əvvəllərinin Gəncəsi barədə geniş məlumat verdi.\n"Nuru Paşa şəhərdən gedərkən Quran bükdülü bayrağı atama bağışlayıb"\n"Atam deyərdi ki, Çar Rusiyası Birinci Dünya müharibəsindən çıxandan sonra orduda xidmətdən qayıdan şəhərin "Vtaroy Çast" adlandırılan hissəsində yaşayan ermənilər silahlanırlar. Hətta top da əldə edirlər. Gəncə çayının sağ sahilində yerləşən ermənilər şəhəri atəşə tutmağa başlayırlar. Bazara gedən, dükandan gələn, qadına kişiyə fərq qoymadan güllələyib camaatı qırırlar. Bu zaman Gəncəyə gələn Qafqaz İslam Ordusunun komandiri Nuru Paşa ermənilərə ultimatum göndərir ki təslim olun.\n© Sputnik / Ilham MustafaTürkiyənin o vaxtkı xarici işlər naziri Əhməd Davudoğu Fizuli Hüseynovun qonağıdır.\nTürkiyənin o vaxtkı xarici işlər naziri Əhməd Davudoğu Fizuli Hüseynovun qonağıdır.\n© Sputnik / Ilham MustafaTürkiyəli nazir ziyarətdən sonra Hüzeynovlar ailəsinə Quran kitabı, Türkiyə bayrağı və təsbeh hədiyyə verir.\nTürkiyəli nazir ziyarətdən sonra Hüzeynovlar ailəsinə Quran kitabı, Türkiyə bayrağı və təsbeh hədiyyə verir.\n© Sputnik / Ilham MustafaFizuli Hüseynov Türkiyənin Baş Qərargah rəisi Hülusu Akar ilə.\nFizuli Hüseynov Türkiyənin Baş Qərargah rəisi Hülusu Akar ilə.\n© Sputnik / Ilham MustafaFizuli Hüseynov nəvəsi ilə.\nFizuli Hüseynov nəvəsi ilə.\n© Sputnik / Ilham MustafaFizuli Hüseynovun evindəki fotostend və tarixi əşyalar.\nFizuli Hüseynovun evindəki fotostend və tarixi əşyalar.\n© Sputnik / Ilham MustafaƏmiraslan Hüseynovun tarixi şəkilləri və Nuru Paşanın hədiyyəsi olan Türkiyə bayrağının parçası.\nƏmiraslan Hüseynovun tarixi şəkilləri və Nuru Paşanın hədiyyəsi olan Türkiyə bayrağının parçası.\n© Sputnik / Ilham MustafaƏ.Davudoğlunun hədiyyə etdiyi Quran kitabı və ötən əsrin əvvəllərində yazılmış məktub.\nƏ.Davudoğlunun hədiyyə etdiyi Quran kitabı və ötən əsrin əvvəllərində yazılmış məktub.\nTəslim olmadıqda qoşunu iki hissəyə bölən komandan bir dəstəni dağlıq ərazidə olan erməni kəndləri ilə əlaqəni kəsmək üçün İndiki Göygöl rayonu istiqamətinə göndərir. Qoşunun birbaşa özünün rəhbərlik etdiyi digər hissəsi ilə çayı keçərək ermənilərin əsas dəstələrinin üzərinə hücum edir. Az keçmir ermənilər təslim olur, tərksilah edilir. Onların həftədə bir dəfə bazara gəlib azuqə almalarına və onlara toxunulmayacağına zəmanət verilir. Bununla da Gəncədə müsəlman qırğınının qarşısı alınır. Bu hadisədən sonra Gəncə camaatı QİO-ya öz xilaskarı kimi baxır. Yerli camaat orduya əlindən gələn köməyi əsirgəmir. Məhz atamın da göstərdiyi yardımlara görə, Nuru Paşa şəhərdən gedərkən Quran bükdülü bayrağı ona bağışlayır."\nFizuli Hüseynov atasının Azərbaycanda Sovet hakimiyyəti qurulduqdan sonra bayrağı çox çətinliklə saxladığını deyir. Bayraq barədə bilinməsə belə, sürgündən möcüzə nəticəsində qurtardığını bildirir. F.Hüseynov atasının dediklərini belə nağıl edir:\n"Azərbaycanı bolşeviklər tutduqdan sonra 1920-ci ildə Gəncədə üsyan baş verir. Üsyançılar şəhəri ələ keçirir. Üsyanı yatırmaq üçün Bakıdan hərbi qatar göndərilir. Şəhəri atəşə tutmağa başlayırlar. Atılan toplardan biri də bizim evə düşüb. Evimizin bəzi yerlərində hələ də güllə yerləri durur. Üsyan yatırıldıqdan sonra isə ermənilər əsgərlərin qabağına düşüb bir-bir göstərirlər ki, bunlar varlı olub, bunlar türklərə işləyib. Adamların üzünə durublar, onları tutdurublar. Atamı da aparıb həbsxanaya salıblar. Sürgün etməliymişlər, atam möcüzə nəticəsində xilas olub.\nO deyirdi ki, üsyan vaxtı şinelli bir rus qaça-qaça küçəyə girir. Yalvarır ki, üsyançılar məni öldürəcək məni gizlədin. Qonşu onu evin zirzəmisində saxlayır. Atamı tutanda qonşunun qardaşını da tuturlar. Bir gün qonşu yemək gətirəndə bu rusu görür. Sən demə komissar imiş. Ona deyir ki, bizimkiləri də tutubsuz. Beləliklə, atam və qonşu azad edilirlər.\nAtam həbsdən qurtulandan sonra bayrağı gizlədir. Əgər bilsəydilər ki, bizim evdə belə bir miras var, bütün ailəni sürgün edərdilər. Ona görə də, hədiyyəni evin damında gizlətsə də, atam onun yeri barədə heç kimə bir söz demir. Bizlərə bir ziyan gəlməsindən qorxur."\nNuru Paşanın əmanəti və Türkiyənin vəzifəli şəxsləri sadə gəncəlinin evinə axışır\nF. Hüseynov evin damını dəyişəndə, təsadüfən Nuru Paşanın əmanətini tapır: "Ev qədim olduğundan damı dammağa başladı. 15-20 il bundan əvvəl evin damını dəyişəsi oldum. Oranı dəyişəndə bayrağı tapdım. Uzun illər torpaqda qaldığından müəyyən qədər çürümüşdü. Salamat yerlərini çərçivəyə salıb saxladıq. Bunu yalnız ailə üzvlərimiz bilirdi. Bir gün Nicat Dağlar adlı bir jurnalist dayım barədə yazmağa gəlmişdi. Söhbət əsnasında uşaq bu bayrağı gətirdi. Bayraq onda üzə çıxdı. Nicat Dağların sayəsində bu bayraq barədə məlumat yayıldı."\nBundan sonra Nuru Paşanın yadigarınını saxlandığı evə türklər axışıb gəlməyə başlayıb. "Birinci Türkiyənin Gəncə konsulu gəldi. Bizimlə görüşdü, bayraqla şəkil çəkdirdi. Bir gün konsul gəlib dedi ki, Sizə xarici işlər nazirimiz gəlmək istəyir. Dedim şərəf verər, buyursun gəlsin. Üç gün əvvəl qorumalar gəldi, getdi, hər yeri yoxladılar. 2014-cü ilin fevralında Əhməd Davudoğlu gəldi. Sonra bildim ki, 15 dəqiqəlik gəlməliymiş, amma 2 saatdan çox söhbət etdik" — deyə F.Hüseynov bildirir.\nOnun sözlərinə görə, Əhməd Davudoğlu deyib ki, bu evdə təşəkkür namazı qılmaq istəyir: "O biri otağa keçdi, namaz qıldı."\nƏhməd Davudoğu bu evdə Gəncə paxlavası yeyir və ailəyə hədiyyə verir: "Süfrəyə ailə üzvlərimizin bişirdiyi Gəncə paxlavası qoymuşduq. Davudoğluna dedim ki, mən Türkiyədə olmuşam, sizin gözəl şirniyyatlarınız var. Amma Gəncə paxlavasından heç yerdə yoxdur. Bir dilim də olsa yedi bizim paxlavadan. Gedəndə o da bizə Quran kitabı, Türkiyə bayrağı və təsbeh hədiyyə verdi."\n"Ondan sonra bir gün səfirlikdən zəng etdilər ki, sizə Türkiyənin genəlkurmay başkanı Hülusu Akar gəlmək istəyir. Ailəsi ilə birgə gəldi. Bir müddətdən sonra konsul gəldi ki, sizə Türkiyə Kara Kuvvetleri komutanı gəlmək istəyir. O da gəldi, ailəsi ilə ziyarət etdi. Onlardan sonra bir çox insanlar, sadə türklər tez-tez gəlib gedir. Gələnlərin gətirdiyi hədiyyələrlə bir güşə yaratdım. Verilən hədiyyələri düzdüm bura." — deyə həmsöhbətimiz bildirir.\nİsrafil Məmmədovu "qəhrəman edən" adam\nF.Hüseynov söhbət zamanı bir acılı məqama da toxundu. Ona bu işlərdə yaxından kömək edən kiçik oğlu Vidadi 39 yaşında rəhmətə gedib. Ondan sonra çoxlu tədbirlərə çağırsalar da, Füzuli müəllim gedə bilməyib.\nF.Hüseynov dayısı — ilk azərbaycanlı Sovet İttifaqı qəhrəmanı İsrafil Məmmədovla bağlı da xatirələrini Sputnik-lə bölüşüb:\n"O vaxt yadıma gəlir beş yaşım olardı. Hərbi formada oturub atamla söhbət edirdi. Dizinin üstündə oturmuşdum. Anam gözünü ağardır ki, düş, yorma kişini. Dayım da deyir dəymə, mən bunun sayəsində qəhrəman olmuşam. O qəhrəman olanda mən heç bir həftəlik olmamışam. Ona görə həmişə elə deyib. Yadımdadır ki, anam dedi ay İsrafil südlü aş bişirmişəm, sən xoşlayısan, bir qab ye. Dayım dedi yox ay bacı, boğazımdan keçmir, buranı yandırır. Onda baxdım ki, boğazı sarıqlıdır. Sonra bildim ki, ikinci dəfə cəbhəyə gedəndə boğazından güllə yarası alıb. Elə o yara da onu öldürdü."\nF.Hüseynov İsrafil Məmmədovun iki dəfə Sovet İttifaqı qəhrəmanı olması barədə camaat arasında dolaşan fikirlərə də aydınlıq gətirib: "Düzü, biz camaatın dediyi kimi dayımın iki dəfə qəhrəman olmağına aid rəsmi sənədə rast gəlməmişik. O sənəd Kalininin əmrilə verilirdi. Döşündə də yalnız bir nişan görmüşük."\nFüzuli Hüseynovun noyabrda 75 yaşı tamam olacaq. İki övladı, altı nəvəsi var. Hazırda təqaüdçüdür.


Deputatların, nazirlərin və icra başçılarının maaşı: Kəskin fərq var – TAM SİYAHI | Hokm.Az\n27 May 2020 - 15:22 756\nAzərbaycanda Milli Məclisin deputatları mərkəzi və yerli icra hakimiyyəti orqanlarının rəhbərlərindən 2-3 dəfə çox əmək haqqı alırlar.\nYeniavaz.com xəbər verir ki, millət vəkillərinin maaşı “Azərbaycan Respublikası Milli Məclisi deputatının statusu haqqında” Azərbaycan Respublikasının Qanunu ilə tənzimlənir. Belə ki, bu Qanunun 21-ci maddəsi deputatların maddi təminatından bəhs edir. Hazırda Qanunun 21-ci maddəsinə əsasən Milli Məclisin sədri ay ərzində 6 min 187 manat 50 qəpik maaş və maaşa əlavə alır.\nBundan başqa Milli Məclisin sədrinin 1-ci müavini ay ərzində 5 min 568 manat 75 qəpik, Milli Məclisin sədrinin müavini 5 min 258 manat 37 qəpik, Milli Məclisin komitə və komissiya sədri 4 min 950 manat, Milli Məclisin komissiya sədrinin müavini 4 min 640 manat 62 qəpik, sıravi deputat isə 4 min 331 manat 25 qəpik məbləğində maaş və əlavə alır.\nQeyd edək ki, mərkəzi və yerli icra hakimiyyəti orqanlarının rəhbərlərinin maaşı “Azərbaycan Respublikasının bəzi dövlət orqanlarının rəhbər işçilərinə yeni vəzifə maaşlarının müəyyən edilməsi haqqında” Azərbaycan Prezidentinin Sərəncamı ilə tənzimlənir. Bu Sərəncama əsasən hazırda Azərbaycanın Baş naziri ay ərzində 3 min 75 manat maaş və maaşa əlavə alır. Göründüyü kimi Baş nazirin əlavələrlə birgə aldığı maaş Milli Məclis sədrinin əlavələrlə birgə aldığı maaşdan 2 dəfə azdır.\nEyni zamanda yerli icra hakimiyyəti başçıları arasında ən yüksək maaşı Bakı şəhər İcra hakimiyyətinin başçısı alır ki, bu da əlavələrlə birgə 2 min 406 manat 25 qəpiyə bərabərdir. Bakı şəhər İcra hakimiyyətinin başçısının əlavələrlə birgə aldığı maaş Milli Məclis sədrinin əlavələrlə birgə aldığı maaşdan 2,6 dəfə, sıravi deputatın maaşından isə 1,8 dəfə azdır\nNazir Elşad Hacıyevlə bağlı ƏMR İMZALADI\nPolis karantini pozan sürücüləri necə tapacaq? – AÇIQLAMA\nQaradağ Gənclər Evinin təşəbbüsü ilə “Polisə dəstək” adlı sosial aksiya həyata keçirilib\nBakının silinən tarixi – FOTOLAR\n“Mən çox üzgün və məyyusam ki, bu gün yanınızda deyiləm… “\n“Dağlıq Qarabağdakı ermənilər haqqında “xalq” sözünün işlədilməsi yolverilməzdir”\nTərtər və Tovuz rayonlarından əhali çıxarılır? – RƏSMİ AÇIQLAMA\n600 minlik tenderdən imtina edib 1.8 milyonluğunu qazanan şirkət kimə məxsusdur – DOSYE\nС завтрашнего дня в Баку уберут все посты – ОФИЦИАЛЬНО\nKarantin postları buna görə yığışdırılır – DİN açıqlama yaydı – RƏSMİ\n07 İyul 2020 - 12:07\n06 İyul 2020 - 22:28\n06 İyul 2020 - 22:22\n06 İyul 2020 - 21:29\n06 İyul 2020 - 21:20\n06 İyul 2020 - 20:47\n06 İyul 2020 - 19:39\n06 İyul 2020 - 19:31\n06 İyul 2020 - 18:44\n06 İyul 2020 - 17:50\n06 İyul 2020 - 17:45\n06 İyul 2020 - 17:18


körpənin qidalanması | Axtarış | Kayzen\nNə üçün 1 yaşına qədər uşaqlara bal vermək olmaz?\n29 avqust 2019, 14:52\nPediatrlar 1 yaşına qədər olan uşaqlara bal verməyi qəti şəkildə tövsiyə etmirlər.\nMəsələ burasındadır ki, balda çikroskopik miqdarda olsa da Clostridium botulinum bakteriyasının sporları ola bilər.\nBu bakteriya botulizmin inkişafına səbəb ola bilər. Çox ağır xəstəlik olan botulizm nəfəsalmanın çətinləşməsi, iflic və hətta ölümə gətirib çıxarda bilər.\nDaha böyük yaşda uşaqların və böyüklərin orqanizminə baldan düşən sporlar orqanizm tərəfindən zərərsizləşdirir və onların sonrakı inkişafının qarşısı alınır.\nLakin 1 yaşına qədər olan uşaqların immun sistemi hələ çox zəif olur ki, onların orqanizminə düşən sporlar inkişaf edə və çoxala bilər. Bu isə botulizmin inkişafına səbəb olacaq.\nAna südü ilə qidalanan körpənin aclıq əlamətləri\n5 iyun 2019, 17:08\nKörpələr əmizdirilməyə hazır olduqlarını müxtəlif əlamətlərlə bildirirlər. Körpənizin hərəkətlərinə fikir versəniz əmizdirmə prosesi hər ikiniz üçün asan və uğurlu olar, həm də bu prosesdən ikiniz də razı qalarsınız.\nKörpənizin ac olduğunu anlamaq üçün heç də ağlamağını gözləməyin. Ağlamaq körpənin ac olduğunu bildirmək üçün əl atdığı ən sonuncu vasitədir.\nKörpənin ac olduğunu göstərən əsas əlamətlər aşağıdakılardır:\nYumşaq səslər çıxarmaq\nAğız gəzdirmək (dodaqları yalamaq, dili bayıra çıxarmaq)\nDöşə sarı can atmaq (başını döşə tərəf çevirmək və ağzını açmaq)\nƏlini ağzına aparmaq\nYavaş-yavaş ağlamaq və getdikcə daha da güclənmək\nUşağa yumurtanı neçə aydan vermək olar?\n16 aprel 2019, 16:17\nYumurta çox qiymətli məhsuldur. Yumurta bir çox vitamin və minerallar, əvəzolunmaz amin turşuları və digər faydalı maddələrlə zəngindir. Yumurta orqanizm tərəfindən demək olar tam mənimsənilir.\nƏvvəllər belə hesab olunurdu ki, yumurta orqanizmdə xolesterinin səviyyəsini qaldırır. Lakin son araşdırmalar bunun doğru olmadığını təsdiq edib.\nMüasir pediatrlar yumurtanı uşağa 6 aydan sonra verməyə icazə verir. Əvvəl yumurtanın sarısı, 1 yaşa yaxın isə yumurtanın ağı verilə bilər. Yumurta sarısının 1/4 hissəsindən başlayın, sonra yarısını, sonra bütöv şəkildə verin.\nBir aylıq körpənin qidalanması\nDoqquz ay uşağın həsrətlə dünyaya gəlməsini gözlədikdən sonra gənc anaları düşündürən yeganə şey uşağın qidalanması olur. Körpə uşağın istədiyi isə isti ana qucağıdır. Yenidoğulmuş uşaq müdafiəsiz, köməksiz və tamamilə öz anasından asılı olur.\nBu sual bütün anaları düşündürür, amma öz övladının ana südü ilə doyuzdurmaq istəyən ana, bu sualı ağlına da gətirmir və körpəsinə ana südü verir.\nAnasının döş giləsini ağzına alan körpə isə həvəslə özünü doyuzdurmağa başlayır. Hətta qısa müddət keçdikdən sonra ana qucağına körpəsini aldığı zaman uşaq özü həvəslə döşü axtarıb tapır. Ana südü ilə qidalanma uşağın sağlam böyüməsinin sığortasıdır.\nUşağa ət neçə aydan verilməlidir?\n1 mart 2019, 21:45\nBir qayda olaraq ana südü və ya süni südlə («smes») qidalandırılan uşaqlara istənilən əlavə qidalar (sıyıq, kəsmik, meyvə, tərəvəz, yumurta və s.) yalnız 6 ayından sonra verilə bilər.\nBütün dünyada pediatrlar uşaqlara 6 ayına kimi yalnız ana südü və ya ana südü olmadığı halda «smes» verməyi tövsiyə edirlər.\nUşağın 6 ayı tamam olandan sonra ona əlavə qidaları verməyə başlamaq olar. Lakin bu halda da uşağın əlavə qidalara hazır olub-olmadığını təyin etmək lazımdır. Bunu pediatr uşağı müayinə etdikdən sonra təyin edir.\n4 aylıq uşağın qidalanması\n8 sentyabr 2018, 17:26\nSüdəmər uşağın dördüncü ayında onun qidasını əsasən ana südü təşkil eləməlidir. 4 aylıq uşaq gün ərzində 6 dəfə ana südü ilə qidalanmalıdır. Düzdür, bu zaman ananın südü uşağı doyuzduracaq qədər olmalıdır. Amma, bəzən bu aylarda ananın südü arta və ya azala da bilir. Uşağın 4 ayı olduğu müddətdə ananın südü uşağını doydurursa bu zaman həmin uşaq sağlam böyüyür.\nSüdün miqdarı artdığı zaman isə, uşaq tox olduqda artıq südü sağıb döşlərdən boşaltmaq lazımdır. Bunun üçün isı xüsusi südsağan alətdən istifadə edilir. Südsağan alətlə döşlərin sağılması rahat və effektlidir.\nBu alətin əllə mexaniki işləyən və elektriklə işləyən növləri vardır. Südsoran alətdən istifadə edən zaman isə onun sterlizasiyasına diqqət yetirmək lazımdır.\nAna südünü necə saxlamalı?\n19 iyun 2018, 20:23\nBir çox işləyən anaların körpələrinin ana südü ilə böyütməsinə maneə olur gündəlik iş rejimləri, ancaq ana südünün düzgün sağılma və saxlanma qaydalarını bilməklə bu problemi həll etmiş olacaqlar, körpələrimiz də ana südü ilə böyümüş olacaqdır.\nAna südü nə qədər saxlamaq olar sualına müxtəlif zamanları qeyd edə bilərik, amma düzgün saxlanmasına diqqət edilməli:\n29 noyabr 2017, 14:12\nKörpənizə dükandan şüşə qabda və ya quru şəkildə uşaq yeməyi aldığınız zaman istehsalçıların sizi aldatmasının qarşısını almaq üçün bir sıra faydalı məsləhətlərə riayət edin.\nDənli əsaslı tərkibində buğda olan ərzaqları hətta qutunun və ya şüşənin üzərində “dörd aylı körpəyə uyğundur” yazısı olsa belə almayın. Beləki, tərkibində qlüten olan məhsullar 6 ayınadək körpələrdə bir sıra mədə xəstəliklərinə səbəb ola bilər. Bəzi səhiyyə orqanlarının bu haqda təlimatı olsa da, uşaq qida istehsalçıları bu prinsiplərə riayət etməkdən boyun qaçırırlar.\nŞəkərin miqdarını öyrənmək üçün etiketi yoxlayın. Bəzi şəkərlə şirinləşdirilmiş körpə qidaları tamamilə qəbuledilməzdir. Şəkər uşağın immun sistemini boğur. Tərkibində az miqdarda şəkər olan ərzaqlara aldanmayın. Hazır ərzaqların üzərində “şəkər azaldılmışdır” yazısına da aldanmayın.\nQida hazırlama gigiyenası\n14 dekabr 2017, 11:57\nKörpənizi bərk qidalarla tanış etməmişdən öncə onlar üçün yemək hazırlayarkən və bişirərkən bir neçə qızıl qayadalara riayət etməlisiniz.\nUşaq qidasını təhlükəsiz şəraitdə hazırlayın\nKörpənizini yedizdirən zaman gigiyenaya riayət etmək çox mühüm məsələdir. Belə ki, yemək hazırlamamışdan öncə əllərinizi yuyun və yemək hazırlayacağınız masanı təmiz silin. Əgər blenderin təmiz olduğundan əmin olmaq istəyirsinizsə, onun içinə bir az isti su (qaynar olmaz) və bir damla yuyucu vasitə əlavə edin və bir neçə dəqiqə işlədin. Sonra isə axar isti suyun altında yuyun.\nBişirmək üçün istifadə etdiyiniz mətbəx avadanlaqlıqlarının təmiz olduğuna əmin olun, meyvə və tərəvəzləri doğramamışdan öncə bıçaqları və kəsmə taxtasını yuyun.